open-index/open-wikipedia-markdown huggingface dataset:
എഢീ വാൻ ഹാലൻ

ഒരു ഡച്ച്-അമേരിക്കൻ സംഗീതജ്ഞനും ഗാനരചയിതാവും സംവിധായകനുമാണ് **എഢീ വാൻ ഹാലൻ** (ജനനം ജനുവരി 26, 1955). അമേരിക്കൻ ഹാർഡ് റോക്ക് സംഗീത സംഘം വാൻ ഹാലൻ -ന്റെ സഹസ്ഥാപകനായ എഡീ ഇവരുടെ പ്രധാന ഗിറ്റാറിസ്റ്റായിരുന്നു.ചില സമയങ്ങളിൽ അവരുടെ കീബോർഡിസ്റ്റായും ഇദ്ദേഹം മാറിയിട്ടുണ്ട്.ലോകത്തിലെ ഏറ്റവും മഹാനായ ഗിറ്റാറിസ്റ്റുകാരിൽ ഒരാളായി കണക്കാക്കപെടുന്ന എഢീ വാൻ ഹാലനെ 2011-ൽ റോളിംങ്ങ് സ്റ്റോൺ മാഗസിൻ അവരുടെ എക്കാലത്തെയും മഹാന്മാരായ 100 ഗിറ്റാറിസ്റ്റുകളിൽ എട്ടാമനായി തിരഞ്ഞെടുത്തിട്ടുണ്ട്.  2012-ൽ എഢീ വാൻ ഹാലനെ ഗിറ്റാർ വേൾഡ് മാഗസിൻ എക്കാലത്തെയും മഹാന്മാരായ 100 ഗിറ്റാറിസ്റ്റുകളിൽ ഒന്നാമനായി തിരഞ്ഞെടുത്തിട്ടുണ്ട്.

## .അവലംബം

## പുറത്തേക്കുള്ള കണ്ണികൾ
* 
* 
* Internet Movie Database
* Official Van Halen website
വർഗ്ഗം:1955-ൽ ജനിച്ചവർ
വർഗ്ഗം:2020-ൽ മരിച്ചവർ
സാമി ജനത

ഉത്തര യോറോപ്പിന്റെ വടക്കൻ ഭാഗത്ത് താമസിക്കുന്ന ആദിമ ജനവിഭാഗമാണ് **സാമി ജനങ്ങൾ**.(Sami people) ഇവർ സംസാരിക്കുന്നത് സാമി ഭാഷകളാണ്. ഇംഗ്ലീഷിൽ പരമ്പരാഗതമായി ഇവരെ ലാപ്‌സ് അല്ലെങ്കിൽ ലാപ്‌ലാൻഡേർസ് (Lapps or Laplanders) എന്നാണ് ഈ ജനവിഭാഗം അറിയപ്പെടുന്നത്. ഫിൻലാൻഡിന്റെ വടക്കൻ ഭാഗം, നോർവേ, സ്വീഡൻ, റഷ്യയുടെ വടക്കുപടിഞ്ഞാറൻ അറ്റം എന്നിവിടങ്ങളിലാണ് സാമി ജനങ്ങൾ അധികമായും വസിക്കുന്നത്.
## അവലംബം

വർഗ്ഗം:വംശീയ വിഭാഗങ്ങൾ
വർഗ്ഗം:ജനവിഭാഗങ്ങൾ
റ്റ്ബിലിസി സ്‌റ്റേറ്റ് യൂനിവേഴ്‌സിറ്റി

ജോർജ്ജിയയിലെ റ്റ്ബിലിസിൽ സ്ഥിതി ചെയ്യുന്ന സർവ്വകലാശാലയാണ് **റ്റ്ബിലിസി സ്‌റ്റേറ്റ് യൂനിവേഴ്‌സിറ്റി.**  **Ivane Javakhishvili Tbilisi State University** (Georgian: ივანე ჯავახიშვილის სახელობის თბილისის სახელმწიფო უნივერსიტეტი) എന്നതാണ് പൂർണ നാമം. ടി.എസ്.യു (T.S.U) എന്ന ചുരുക്ക പേരിലും ഇത് അറിയപ്പെടുന്നുണ്ട്.
1918 ഫെബ്രുവരി 8നാണ് ഈ സർവ്വകലാശാല സ്ഥാപിക്കപ്പെട്ടത്. ജോർജ്ജിയയിലെയും കൊക്കേഷ്യയിലേയും ഏറ്റവും പുരാതന സർവ്വകലാശാലയാണ് റ്റ്ബിലിസി സ്റ്റേറ്റ് സർവ്വകലാശാല. ഇവിടെ 18,000ൽ അധികം വിദ്യാർത്ഥികൾ പഠിക്കുകയും 5,000 ഉദ്യോഗസ്ഥർ ജോലി ചെയ്യുകയും ചെയ്യുന്നുണ്ട്.
ജോർജ്ജിയയുടെ വിവിധ മേഖലകളിലായി സർവ്വകലാശാലയുടെ അഞ്ച് കേന്ദ്രങ്ങൾ പ്രവർത്തിക്കുന്നുണ്ട്. ആറു അധ്യായന വിഭാഗങ്ങളും (faculties)  60 ശാസ്ത്ര ഗവേഷണ കേന്ദ്രങ്ങളും 3,7000,000 പുസ്തകങ്ങളും ആനുകാലികങ്ങളുമുള്ള ഒരു സൈന്റിഫിക് ഗ്രന്ഥാലയവും  ഏഴ് മ്യൂസിയങ്ങളും പ്രസാധനാലയവും അച്ചടി ശാലയും ഈ സർവ്വകലാശാലയ്ക്ക് കീഴിൽ പ്രവർത്തിക്കുന്നുണ്ട്. 
## സ്ഥാപകൻ

ജോർജ്ജിയൻ ചരിത്രക്കാരനും പണ്ഡിതനുമായിരുന്ന **ഇവാനെ ജവകിഷ്‌വില്ലി - Ivane Javakhishvili**  ആണ് ഈ സർവ്വകലാശാലയുടെ പ്രധാന സ്ഥാപകൻ. 

പ്രമുഖ ശാസ്ത്രജ്ഞരായ ഗിയോർഗി അഖ്‌വ്ൽദിയാനി, ഷൽവ നുറ്റുസുബിഡ്‌സെ, ദിർമിത്രി ഉസ്‌നാഡ്‌സെ, ഗ്രിഗോൽ ത്സെരെറ്റ്‌ലി, അകാകി ശനിദ്‌സെ, അൻഡ്രിയ റാസ്മാഡ്‌സെ, കോർനെലി കെൽകെലിഡ്‌സെ, ലോസെബ് കിപ്ശിദ്‌സെ,പീട്രെ മെലികിഷ്‌വില്ലി,  ഇക്വിറ്റമെ തകൈശ്‌വില്ലി എന്നിവരാണ് സഹ സ്ഥാപകർ. ജോർജ്ജിയൻ രസതന്ത്രജ്ഞൻ പീട്രെ മെലികിഷ്‌വില്ലിയായിരുന്നു സർവ്വകലാശാലയുടെ പ്രഥമ റെക്ടർ.

## അദ്ധ്യായനവിഭാഗങ്ങൾ

നിയമം, സാമ്പത്തിക ശാസ്ത്രവും വാണിജ്യവും, ഹുമാനിറ്റീസ്, വൈദ്യശാസ്ത്രം, സാമൂഹ്യം രാഷ്ട്ര മീമാംസ,പ്രകതി ശാസ്ത്രം എന്നിവയാണ് റ്റ്ബിലിസി സർവ്വകലാശാലയിലുള്ള ആറു ഫാക്കൽറ്റികൾ. കൂടാതെ ഇന്റർനാഷണൽ സ്‌കൂൾ ഓഫ് ഇക്കണോമിക്‌സ് എന്ന പേരിൽ സർവ്വകലാശാലയ്ക്ക് കീഴിൽ സ്വയം ഭരണാധികാരമുള്ള ഒരു ബിരുദ സ്‌കൂളും പ്രവർത്തിക്കുന്നുണ്ട്.

## ചരിത്രം
ജോർജ്ജിയൻ ചരിത്രകാരനായ ഇവാനെ ജവകിഷ്‌വില്ലിയുടെ നേതൃത്വത്തിലുള്ള സംഘമാണ് 1918ൽ ഈ സർവ്വകലാശാല സ്ഥാപിച്ചത്. അക്കാലത്ത് കൊക്കേഷ്യൻ മേഖലയിലെ ഇത്തരത്തിലുള്ള ആദ്യത്തെ വിദ്യാഭ്യാസ സ്ഥാപനാമായിരുന്നു ഇത്.  

## പുറംകണ്ണികൾ
*ഔദ്യോഗിക വെബ്‌സൈറ്റ്‌

## അവലംബം

വർഗ്ഗം:സർവ്വകലാശാലകൾ
വർഗ്ഗം:ജോർജ്ജിയ (രാജ്യം)
കഡസ്ട്രൽ മാപ്പ്

ദേശീയമോ തദ്ദേശീയമോ ആയ സർക്ലാർ വകുപ്പുകൾക്ക് നികുതിയും വീട്ടുനികുതിയും മറ്റും കണക്കാക്കുന്ന തിന അനുയോജ്യമായ രീതിയിൽ തയ്യാറാക്കുന്ന മാപ്പുകളാണ് കഡസ്ട്രൽ മാപ്പുകൾ അഥവാ റെവന്യു മാപ്പുകൾ.

വർഗ്ഗം:മാപ്പുകൾ
ട്വിങ്കിൾ ട്വിങ്കിൾ ലിറ്റിൽ സ്റ്റാർ

ഒരു പ്രശ്സ്തമായ ഇംഗ്ലീഷ് ബാല കവിത/ നഴ്സറി ഗാനമാണ് **ട്വിങ്കിൾ ട്വിങ്കിൾ ലിറ്റിൽ സ്റ്റാർ** (Twinkle Twinkle little star).
കവിയും നോവലിസ്റ്റുമായിരുന്ന ജേൻ ടൈലർ (Jane Taylor 1783-1824) ആണ് ഇതിന്റെ രചയിതാവ്. സഹോദരി ആൻ ടൈലറുമായി(1782-1866) ചേർന്നു  പ്രസിദ്ധീകരിച്ച Rhymes for the Nursery എന്ന സമാഹാരത്തിൽ 1806ലാണ് ആദ്യമായി ഈ കവിത പ്രസിദ്ധീകൃതമായത്. 
Ah! vous dirai-je, maman എന്ന ഫ്രഞ്ച് ബാലകവിതയുടെ ഈണത്തിലാണ് ട്വിങ്കിൾ ട്വിങ്കിൾ വിരചിതമായത്. വിശ്വ സംഗീതജ്ഞനായ മൊസാർട്ട് ഉൾപ്പെടെ നിരവധിപേർ പിൽക്കാലത്ത് ഈ പാട്ടിന് ഈണ ഭേദങ്ങൾ ചിട്ടപ്പെ ടുത്തിയിട്ടുണ്ട്. പിൽക്കാലത്ത് പ്രചാരത്തിൽ വന്ന ബാബാ ബ്ലാക്ക് ഷീപ്പ് ഉൾപ്പെടെ അനവധി നഴ്സറി ഗാനങ്ങൾ മൊസാർട്ടിന്റെ ഈണ ഭേദത്തിൽ പ്പെടുന്നവയാണ്.

## ഘടന
ഈരടികളായിട്ടാണ് ഈ  പാട്ട് രചിക്കപ്പെട്ടിരിക്കുന്നത്
രണ്ട് ഈരടികൾ വീതമുള്ള അഞ്ച് ഖണ്ഡികൾ ആണ് മൂല കൃതി.എന്നാൽ ആദ്യ ഖണ്ഡിക മാത്രമാണ് അതിപ്രശസ്തം.
## പ്രമേയം
 പ്രകൃതിയെ നിരീക്ഷിക്കുന്ന ഒരു കുട്ടി അത്ഭുതം കൂറുന്നതാണ് കവിതയുടെ സാരം. 
രാത്രിയിൽ മിന്നുന്ന നക്ഷത്രത്തെ നോക്കി അതിനെ വർണ്ണിക്കുകയാണ് കുട്ടി.
### ചില വർണനകൾ
# ലോകത്തിനുമീതെ ആകാശത്തിൽ ജ്വലിക്കുന്ന രത്നം,(up above the world so high , like a diamond)
#  സൂര്യൻ മറഞ്ഞു കഴിഞ്ഞാൽ മാത്രം പുറത്ത് കാണിക്കുന്ന നിന്റെ നുറുങ്ങ് വെട്ടം (little light)
# രാത്രി സഞ്ചാരികൾക്ക് വഴികാട്ടിയാവുന്ന കുഞ്ഞി തീപൊരി(tiny spark)
# രാത്രി ഒരിക്കലും ഉറങ്ങാത നീ എന്റെ കിടപ്പറയിലേക്ക് ഒളിഞ്ഞു നോക്കുന്നു(through my curtains peep)
# നീ എന്തെന്ന് ഞാനറിയുന്നില്ല (though I know not what you  are)
# എന്നിരുന്നാലും നീ മിന്നൂ, മിന്നൂ..

## മൂല കാവ്യം
Twinkle, twinkle, little star,
How I wonder what you are!
Up above the world so high,
Like a diamond in the sky.

When the blazing sun is gone,
When he nothing shines upon,
Then you show your little light,
Twinkle, twinkle, all the night.

Then the traveller in the dark
Thanks you for your tiny spark;
He could not see where to go,
If you did not twinkle so.

In the dark blue sky you keep,
And often through my curtains peep,
For you never shut your eye
Till the sun is in the sky.

As your bright and tiny spark
Lights the traveller in the dark,
Though I know not what you are,
Twinkle, twinkle, little star.
## ശബ്ദ രേഖ (ഈണം മാത്രം)

വർഗ്ഗം:നഴ്സറി ഗാനങ്ങൾ
ബസാല്ലേസീ

സപുഷ്പികളിൽപെടുന്ന ഒരു സസ്യകുടുംബമാണ് **ബസാല്ലേസീ (Basellaceae)**. ആരോഹികളും ഓഷധികളും ഉൾപ്പെടുന്ന ഈ സസ്യകുടുംബത്തിൽ 4 ജീനസ്സുകളിലായി ഏകദേളം 19 സ്പീഷിസുകളാണുള്ളത്.
* *Anredera*
* *Basella*
* *Boussingaultia*
* *Ullucus*

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:സസ്യകുടുംബങ്ങൾ
വർഗ്ഗം:ബസാല്ലേസീ
ദ സുപ്രീംസ്

ഒരു അമേരിക്കൻ വനിതാ സംഗീത സംഘമായിരുന്നു **ദ സുപ്രീംസ്** 1959-ൽ ഡിട്രോയിറ്റിൽ രൂപീകൃതമായ ഈ സംഘമാണ് അമേരിക്കയുടെ ഏറ്റവും വിജയിച്ച സംഗീത സംഘം. ബിൽബോർഡ് ഹോട്ട് 100 ചാർട്ടിൽ ഇവർക്ക് 12 ഒന്നാം നമ്പർ ഗാനങ്ങളുണ്ട്.. 1960-കളായിരുന്നു ഇവരുടെ ഏറ്റവും നല്ല കാലഘട്ടം ദി ബീറ്റിൽസ് ആയിരുന്നു അന്നു പ്രശസ്തിയിൽ ഇവരുടെ എതിരാളികൾ,.ഇവരുടെ വിജയം പിന്നീടുള്ള ആഫ്രിക്കൻ അമേരിക്കൻ ആർ&ബി ,സോൾ സംഗീത കലാകാരികളെ മുൻനിരയിലേക്കു കൊണ്ടുവരാൻ വളരെയധികം സഹായിച്ചിട്ടുണ്ട്

ഫ്ളോറൻസെ ബല്ലാർഡ്, മേരി വിൽസൺ, ഡയാന റോസ്, ബെറ്റി മക്ഗ്ളൊളൊൺ എന്നിവരായിരുന്നു സ്ഥാപകാംഗങ്ങൾ..ദ സുപ്രീം 1977 പതിനെട്ടു വർഷത്തിനുശേഷത്തെ സംഗീതത്തിനു ശേഷം പിരിച്ചുവിട്ടു.

## കുറിപ്പുകൾ

## അവലംബം

* Adrahtas, Thomas. *A Lifetime to Get Here: Diana Ross: the American Dreamgirl*. AuthorHouse, 2006. ISBN 1-4259-7140-7
* Benjaminson, Peter. *The Lost Supreme: The Life of Dreamgirl Florence Ballard*. Chicago: Chicago Review Press, November 2007. 75–79. ISBN 1-55652-705-5
* Chin, Brian & Nathan, David. *Reflections Of...* The Supremes [CD boxed set liner notes]. New York: Motown Record Co./Universal Music, 2000.
* Clinton, Paul. "Diana Ross' tour excludes old partner, friend ". *CNN.com*, April 20, 2000.
* 
* Gans, Andrew. "Foxx and Usher to Join Beyonce for ''Dreamgirls'' Film". *Playbill*, May 12, 2005.
* Mary Wilson: An Interview Supreme by Pete Lewis, 'Blues & Soul' May 2009 
* Nathan, David. *The Soulful Divas: Personal Portraits of over a Dozen Divine Divas*. New York: Billboard Books/Watson-Guptill Publications, 2002. ISBN 0-8230-8430-2.
* Posner, Gerald. *Motown: Music, Money, Sex, and Power*. New York: Random House, 2002. ISBN 0-375-50062-6.
* Wilson, Mary & Romanowski, Patricia. **. New York: Cooper Square Publishers, 1986. ISBN 0-8154-1000-X.
* ^ Clemente, John (2000). Girl Groups—Fabulous Females That Rocked The World. Iola, Wisc. Krause Publications. pp.&nbsp;276. ISBN 0-87341-816-6. ^ Clemente, John (2013). Girl Groups—Fabulous Females Who Rocked The World. Bloomington, IN Authorhouse Publications. pp.&nbsp;623. ISBN 978-1-4772-7633-4 (sc); ISBN 978-1-4772-8128-4 (e).

## കൂടുതൽ വായനയ്ക്ക്

* George, Nelson. *Where Did Our Love Go: The Rise and Fall of the Motown*. London: Omnibus Press, 1985. ISBN 0-7119-9511-7.
* Ross, Diana. *Secrets of a Sparrow: Memoirs*. New York: Random House, 1993. ISBN 0-517-16622-4.
* Taraborrelli, J. Randy. *Diana Ross: An Unauthorized Biography*. London: Sidgwick & Jackson, 2007. ISBN 978-0-283-07017-4.
* Ribowsky, Mark. "The Supremes: A Saga of Motown Dreams, Success, and Betrayal". New York: Da Capo Press, 2009. ISBN 0-306-81586-9.
* Wilson, Mary. *Dreamgirl, My Life as a Supreme*. New York: St. Martin's Press, 1986. ISBN 0-312-21959-8

## പുറത്തേക്കുള്ള കണ്ണികൾ
* 
* 
* 
* 
* 
* The Supremes on The Ed Sullivan Show
പി. വിശ്വംഭരൻ

കേരളത്തിലെ പ്രമുഖ സോഷ്യലിസ്റ്റ് നേതാവും മുൻ എം.പിയും എൽ.ഡി.എഫിന്റെ ആദ്യ കൺവീനറുമായിരുന്നു **പി. വിശ്വംഭരൻ**.

## ജീവിത രേഖ
തിരുവനന്തപുരം ജില്ലയിലെ കോവളത്തിനടുത്ത് വെള്ളാർ ഗ്രാമത്തിൽ പദ്മനാഭന്റേയും ചെല്ലമ്മയുടേയും മകനായി 1925 ജൂൺ 25ന് ജനിച്ചു. 2016 ഡിസംബർ 09-ന് വാർദ്ധക്യസഹജമായ അസുഖങ്ങളാൽ, തന്റെ 91-മത്തെ വയസിൽ മരിച്ചു.

## വിദ്യഭ്യാസം
സ്കൂൾ - പഞ്ചല്ലൂർ എൽ.പി. സ്കൂൾ, വെങ്ങാനൂർ ഇംഗ്ലീഷ് മീഡിയം സ്കൂൾ, തിരുവനന്തപുരം എസ്.എം.വി. സ്കൂൾ.
കോളേജ് - നാഗർകോവിൽ സ്കോട്ട് ക്രിസ്ത്യൻ കോളേജ്, തിരുവനന്തപുരം ആർട്സ് കോളേജ് ആന്റ് യൂണിവേർസിറ്റി കോളേജ്. ചരിത്രത്തിലും സാമ്പത്തികശാസ്ത്രത്തിലും ഡിഗ്രിയുണ്ട്.

## രാഷ്ട്രീയ പ്രവർത്തനങ്ങൾ
പഠനകാലത്ത് ക്വിറ്റ് ഇന്ത്യ മൂവ്മെന്റിൽ പ്രവരത്തിച്ചുകൊണ്ടാണ് രാഷ്ട്രീയത്തിൽ പ്രവേശിക്കുന്നത്. വിദ്യാർത്ഥി കോൺഗ്രസ് രൂപീകൃതമായപ്പോൾ തിരുവിതാംകൂർ യൂണിറ്റ് സംഘടിപ്പിക്കാനുള്ള ശ്രമത്തിലായിരുന്നു. 1975-1977 കാലഘട്ടത്തിൽ അടിയന്തരാവസ്ഥയ്ക്കെതിരെ സജീവമായി പ്രവർത്തിച്ചു.

## അധികാരസ്ഥാനങ്ങൾ
* 1945-ൽ തിരുവിതാംകൂർ യൂണിവേർസിറ്റി യൂണിയൻ ഭാരവാഹിയായി
* 1949-ൽ സോഷ്യലിസ്റ്റ് പാർട്ടിയംഗമായി.
* 1950-ൽ ഇന്ത്യൻ സോഷ്യലിസ്റ്റ് പാർട്ടിയുടെ ജില്ലാ കമ്മിറ്റിയംഗമായി
* 1954 - ൽ തിരുവിതാംകൂർ – കൊച്ചി നിയമസഭയിലേക്ക് പി.എസ്.പി. പ്രതിനിധിയായി നേമത്തു നിന്നു വിജയിച്ചു.
* 1956-ൽ പ്രജാ സോഷ്യലിസ്റ്റ് പാർട്ടിയുടെ സംസ്ഥാന ജോയിന്റ് സെക്രട്ടറിയായി.
* 1960 - ൽ നേമത്തു നിന്നു കേരള നിയമസഭയിൽ അംഗമായി.
* 1964-ൽ പ്രജാ സോഷ്യലിസ്റ്റ് പാർട്ടിയുടെ സംസ്ഥാന ജനറൽ സെക്രട്ടറിയായി.
* 1967 ൽ സംയുക്‌ത സോഷ്യലിസ്റ്റ് പാർട്ടി പ്രതിനിധിയായി തിരുവനന്തപുരം മണ്ഡലത്തിൽ നിന്നു ലോക സഭാംഗമായി. പാർലമെന്റിലെ പബ്ലിക് അക്കൗണ്ട്സ് കമ്മിറ്റി അംഗമായിരുന്നു.
* 1971-ൽ സോഷ്യലിസ്റ്റ് പാർട്ടിയുടെ സംസ്ഥാന ചെയർമാനായി.
* 1973-ൽ എൽ.ഡി.എഫ്.ന്റെ ആദ്യത്തെ കൺവീനറായി.
* 1977-നു ശേഷം ജനത പാർട്ടിയുടേയും ജനതാ ദൾ പാർട്ടിയുടേയും സംസ്ഥാന പ്രസിഡന്റും ദേശീയ എക്സിക്യുട്ടിവെ അംഗവുമായിട്ടുണ്ട്.

## തിരഞ്ഞെടുപ്പുകൾ

## ട്രേഡ് യൂണിയൻ പ്രവർത്തനങ്ങൾ
ദക്ഷിണ തിരുവിതാംകൂർ കരിങ്കൽ തൊഴിലാളി യൂനിയൻ, ദക്ഷിണ തിരുവിതാംകൂർ മോട്ടോർ തൊഴിലാളി യൂനിയൻ, തിരുവനന്തപുരം പോർട്ട് വർക്കേർസ് യൂനിയൻ, ട്രാവൻകൂർ ടെകസ്റ്റൈൽ വർക്കേഴ്സ് യൂനിയൻ എന്നിവയുടെയെല്ലാം നേതൃസ്ഥാനത്ത് പ്രവർത്തിച്ചിട്ടുണ്ട്.

## അവലംബം

വർഗ്ഗം:1925-ൽ ജനിച്ചവർ
വർഗ്ഗം:ജൂൺ 25-ന് ജനിച്ചവർ
വർഗ്ഗം:2016-ൽ മരിച്ചവർ
വർഗ്ഗം:ഡിസംബർ 9-ന് മരിച്ചവർ
വർഗ്ഗം:പ്രജാ സോഷ്യലിസ്റ്റ് പാർട്ടി പ്രവർത്തകർ
വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:കേരളത്തിലെ സംയുക്ത സോഷ്യലിസ്റ്റ് പാർട്ടി പ്രവർത്തകർ
വർഗ്ഗം:ജനതാ പാർട്ടി നേതാക്കൾ
വർഗ്ഗം:തിരു-കൊച്ചി നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:നാലാം ലോക്‌സഭയിലെ അംഗങ്ങൾ
വർഗ്ഗം:കേരളത്തിൽ നിന്നുള്ള ലോക്‌സഭാംഗങ്ങൾ
ബേഡഡുക്ക

കേരളത്തിലെ കാസർഗോഡ് ജില്ലയിലെ ഒരു ഗ്രാമമാണ് **ബേഡഡുക്ക**. 

## ജനസംഖ്യ
2001 ലെ സെൻസസ് പ്രകാരം ബേഡഡുക്കയിലെ ആകെയുള്ള ജനസംഖ്യ 12188  ആണ്. അതിൽ 5955 പുരുഷന്മാരും 6233 സ്ത്രീകളും ആണ്. 

## വിദ്യാലയങ്ങൾ
* ജി എൽ പി എസ്, ബേഡഡുക്ക
* കുണ്ടംകുഴി ഹയർ സെക്കൻഡറി സ്കൂൾ
* എ യു പി എസ്, മുന്നാട്

## ഗതാഗതം
ബേഡഡുക്ക റോഡ് മംഗലാപുരത്തേക്കുള്ള ദേശീയ പാത 66 മായി ബന്ധപ്പെട്ടു കിടക്കുന്നു. സമീപത്തുള്ള റയിൽവേ സ്റ്റേഷൻ മംഗലാപുരം- പാലക്കാട് ലൈനിൽ വരുന്ന കാഞ്ഞങ്ങാട് ആണ്. മംഗലാപുരത്തും കോഴിക്കോടും വിമാനത്താവളങ്ങളുണ്ട്.

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ബാ ബാ ബ്ലാക്ക് ഷീപ്പ്

ഇംഗ്ലീഷിലെ പ്രസിദ്ധമായ ഒരു നഴ്സറി ഗാനമാണ് ബാ ബാ ബ്ലാക്ക് ഷീപ്പ്. 1731 മുതൽക്കെങ്കിലും ഈ ബാലകവിത  നിലനിൽക്കുന്നു. വാക്കുകൾക്കോ താളത്തിനോ അധികം മാറ്റമൊന്നുമില്ലാതെ മൂന്ന് നൂറ്റാണ്ടുകളായി ഈ കവിത ചൊല്ലപ്പെട്ടു വരുന്നു.

ഈ ബാല കവിതയുടെ വരികളുടെ അർത്ഥത്തെക്കുറിച്ചു അഭിപ്രായ വ്യത്യാസങ്ങൾ ഇന്നും നിലനിൽക്കുന്നു. കമ്പിളി രോമ നികുതിയ്ക്കെതിരെയുള്ള പ്രതിഷേധമാണ് വരികൾ സൂചിപ്പിക്കുന്നതെന്ന് ചിലർ കരുതുമ്പോൾ മറ്റ്‌ ചിലർ അഭിപ്രായപ്പെടുന്നത് ഇത് അടിമ വ്യാപാരത്തെക്കുറിച്ചാണ് എന്നാണ്.

## വരികൾ

## ശബ്ദരേഖ: (ഈഈണം മാത്രം)

വർഗ്ഗം:നഴ്സറി ഗാനങ്ങൾ
വർഗ്ഗം:ഇംഗ്ലീഷ് നാടൻ പാട്ടുകൾ
കൂവപ്പടി

കേരളത്തിലെ എറണാകുളം ജില്ലയിലുള്ള ഒരു ഗ്രാമമാണ് **കൂവപ്പടി**. പെരുമ്പാവൂർ നിന്നും ഏതാണ്ട് 8 കിലോമീറ്റർ ദൂരെയാണിത്. അതിന്റെ സമീപത്തായാണ് കോടനാട് ആന പരിശീലന കേന്ദ്രം.ശ്രീ ശങ്കരാചാര്യർ ജനിച്ച കാലടിയും മലയാറ്റൂരുമെല്ലാം ഇതിന്റെ സമീപത്ത് സ്ഥിതിചെയ്യുന്ന സ്ഥലങ്ങളാണ്. 

## ജനസംഖ്യ
2001 ലെ സെൻസസ് പ്രകാരം കൂവപ്പടിയിലെ ആകെയുള്ള ജനസംഖ്യ 26525 ആണ്. അതിൽ 13469 പുരുഷന്മാരും 13056 സ്ത്രീകളും ആണ്. 

## വിദ്യാലയങ്ങൾ
* അയിമുറി മാർത്തോമാ എൽ പി സ്കൂൾ
* അയിമുറി ഗവണ്മെന്റ് യു പി സ്കൂൾ
* ചേലന്നൂർ ചർച്ച് യു പി സ്കൂൾ
* കോടനാട് ഗവണ്മെന്റ് എൽ പി സ്കൂൾ
* ആലാട്ടുചിറ സെന്റ് മേരീസ് എൽ പി സ്കൂൾ
* ചേലന്നൂർ ഗവണ്മെന്റ് ഹയർ സെക്കന്ററി സ്കൂൾ
* ഗണപതി വിലാസം ഹൈ സ്കൂൾ കൂവപ്പടി 
* കൂവപ്പടി ഗവണ്മെന്റ് എൽ പി സ്കൂൾ

## ആരാധനാലയങ്ങൾ
* അയിമുറി ശിവ ക്ഷേത്രം
* ഗണപതി ക്ഷേത്രം
* തോട്ടുവ ശ്രീ ധന്വന്തരി ക്ഷേത്രം
* കല്ലറയ്ക്കൽ മഹാവിഷ്ണു മഹാദേവ ക്ഷേത്രം
* ചേരനെല്ലൂർ ശിവ ക്ഷേത്രം
* പിഷാരിക്കൽ ഭഗവതി ക്ഷേത്രം
* പുള്ളം വേലിക്കാവ്, ഭഗവതി ക്ഷേത്രം
* ചേലട്ട് ശ്രീ മൂകാംബിക ക്ഷേത്രം
* കോട്ടക്കൽ ഇടമനക്കാവ് ഭഗവതി ക്ഷേത്രം

## അവലംബം

*
ചേലാമറ്റം

കേരളത്തിലെ എറണാകുളം ജില്ലയിൽ കാലടിയ്ക്ക് അടുത്തുള്ള ഒരു ഗ്രാമമാണ് **ചേലാമറ്റം**. ഒക്കൽ ഗ്രാമപഞ്ചായത്തിലാണ് ഈ ഗ്രാമം ഉൾപ്പെടുന്നത്. **ദക്ഷിണ കാശി** എന്നറിയപ്പെടുന്ന ചേലാമറ്റം ശ്രീകൃഷ്ണസ്വാമിക്ഷേത്രം സ്ഥിതി ചെയ്യുന്നത് ഇവിടെയാണ്. കേരളത്തിലെ ഏറ്റവും വലിയ നദിയായ പെരിയാർ ചേലാമറ്റത്തുകൂടെ ഒഴുകുന്നു. 

## ജനസംഖ്യ
2001 ലെ സെൻസസ് പ്രകാരം ചേലാമറ്റത്തെ ആകെയുള്ള ജനസംഖ്യ 15366 ആണ്. അതിൽ 7684 പുരുഷന്മാരും 7682 സ്ത്രീകളും ആണ്. 

## വിദ്യാലയങ്ങൾ
* ശ്രീനാരായണ ഹയർ സെക്കൻഡറി സ്കൂൾ, ചേലാമറ്റം
* ആദിത്യവിലാസം ഹൈസ്കൂൾ, ചേലാമറ്റം
* ഗവ. ലോവർ പ്രൈമറി സ്കൂൾ, ചേലാമറ്റം

## അവലംബം
ജോർജിയൻ ഭാഷ

കോക്കസസ് തദ്ദേശീയ ഭാഷാ കുടുംബമായ കാർട്‌വെലിയൻ ഭാഷകളിൽ (Kartvelian language) (ഐബീരിയൻ എന്നും നേരത്തെ ദക്ഷിണ കോക്കേഷ്യൻ  എന്നാണ് അറിയപ്പെട്ടിരുന്നത്) ഉൾപ്പെട്ട ജോർജ്ജിയൻ ജനത സംസാരിക്കുന്ന ഭാഷയാണ് **ജോർജിയൻ** - **Georgian** (ქართული ენა tr. *kartuli ena*). 
ജോർജ്ജിയൻ ഭാഷയ്ക്ക് സ്വന്തമായി ഒരു എഴുത്ത് രീതിയുണ്ട്. ജോർജ്ജിയൻ അക്ഷരമാലയാണ് ഉപയോഗിക്കുന്നത്.  മറ്റു കാർട്‌വെലിയൻ ഭാഷകളായ സ്‌വാൻസ്, മിൻഗ്രേലിയൻസ്, ലാസ് ഭാഷകൾ സംസാരിക്കുന്നവരുടേയും സാഹിത്യ ഭാഷ കൂടിയാണ് ജോർജ്ജിയൻ.
## വർഗ്ഗീകരണം
മറ്റു കാർട്‌വെലിയൻ ഭാഷകളെ അപേക്ഷിച്ച് ഏറെ പ്രചാരമുള്ള ഭാഷയാണ് ജോർജയൻ.  മറ്റു കാർട്‌വെലിയൻ ഭാഷകളായ സ്‌വാൻസ്, മിൻഗ്രേലിയൻസ് പ്രധാനമായും ജോർജിയയുടെ വടക്കുപടിപടിഞ്ഞാറൻ പ്രദേശത്താണ് സംസാരിക്കുന്നത്.  ലാസ് ഭാഷകൾ സംസാരിക്കുന്നവരിൽ അധികവും താമസിക്കുന്നത് തുർക്കിയുടെ കരിങ്കടിലിന്റെ തീര പ്രദേശത്താണ്. തുർക്കിയിലെ കരിങ്കടൽ മേഖലയായ റിസെ പ്രവിശ്യയിലെ മെല്യാത് പ്രദേശത്തുമാണ് ലാസ് ഭാഷകൾ സംസാരിക്കപ്പെടുന്നത്.

## പ്രാദേശിക ഭാഷകൾ
ജോർജിയയിലെ ഇമെറേത്തി, റച്ച-ലെച്ച്കുമി, ഗുരിയ, അജാറ, ഇമെർഖെവി എന്നീ പ്രവിശ്യകളിൽ ജോർജിയൻ ഭാഷയുടെ തുർക്കി സ്വാധീന മുള്ള വകഭേദങ്ങളാണ് ഉപയോഗ്ിക്കുന്നത്. കാർടിലി, കഖേതി, സയ്ഗിലോ എന്നിവിടങ്ങളിൽ അസർബെയ്ജാൻ ചേർന്ന ജോർജിയൻ പ്രാദേശിക ഭാഷകളാണ് ഉപയോഗിക്കുന്നത്. തുശേതി, ഖേവ്‌സുറേതി, ഖേവി, പ്ശാവി ഫെറിദൻ എന്നിവിടങ്ങളിൽ ഇറാൻ സ്വാദീനമുള്ള ജോർജിയൻ ഭാഷാ വകഭേദമാണ് സംസാരിക്കുന്നത്. മ്റ്റുലെറ്റി, മെസ്‌ഖേറ്റി എ്ന്നീ പ്രവിശ്യകളിലും ജോർജിയൻ പ്രാദേശിക ഭാഷ സംസാരിക്കുന്നുണ്ട്.

## ചരിത്രം
ജോർജിയൻ ഭാഷയുടെ ചരിത്രം പരമ്പരാഗതമായി നാലായി തരംതിരിച്ചിട്ടുണ്ട്. 
*അഞ്ചാം നൂറ്റാണ്ട് മുതൽ എട്ടാം നൂറ്റാണ്ട് വരെയുള്ള ആദ്യകാല പഴയ ജോർജിയൻ. 
*ഒമ്പതാം നൂറ്റാണ്ട് മുതൽ 11ആം നൂറ്റാണ്ടു വരെയുള്ള ക്ലാസിക്കൽ പഴയ ജോർജിയൻ 
*11ആം നൂറ്റാണ്ട്/ 12ആം നൂറ്റാണ്ടു മുതൽ 17, 18നൂറ്റാണ്ടു വരെയുള്ള മധ്യ ജോർജിയൻ 
*17, 18 നൂറ്റാണ്ടു മുതൽക്കു ഇക്കാലം വരെയുള്ള ആധുനിക ജോർജിയൻ ഭാഷ എന്നിങ്ങനെയാണ് ജോർജിയൻ ഭാഷയുടെ ചരിത്രം തരംതിരിച്ചിരിക്കുന്നത്.

## അക്ഷരമാല

## അവലംബം

വർഗ്ഗം:അഗ്ലൂട്ടിനേറ്റീവ് ഭാഷകൾ
വർഗ്ഗം:ജോർജിയയിലെ (രാജ്യം) ഭാഷകൾ
വർഗ്ഗം:റഷ്യയിലെ  ഭാഷകൾ
വർഗ്ഗം:തുർക്കിയിലെ ഭാഷകൾ
വർഗ്ഗം:അസർബയ്ജാനിലെ ഭാഷകൾ
വർഗ്ഗം:ഇറാനിലെ ഭാഷകൾ
വർഗ്ഗം:ഭാഷകൾ
വർഗ്ഗം:കാർട്‌വേലിയൻ ഭാഷകൾ
സ്മോക്കി റോബിൻസൺ

ഒരു അമേരിക്കൻ ഗായകനും ഗാന രചയിതാവും സംഗീത സംവിധായകനുമാണ് ** വില്ല്യം സ്മോക്കി റോബിൻസൺ,ജൂനിയർ** (ജനനം: ഫെബ്രുവരി 19, 1940) മോട്ടോൺ സംഗീത സംഘമായ ദ മിറാക്കിൾസ് -ന്റെ സ്ഥാപകനും പ്രധാനിയായിരുന്ന റോബിൻസൻ 1972 ഈ സംഘത്തിൽ നിന്നും വിരമിച്ചു.

എന്നിരുന്നാലും അടുത്ത വർഷം സംഗീത രംഗത്തേക്കു ഒരു ഏകാംഗ കലാകാരനായി റോബിൻസൺ തിരിച്ചു വന്നു.1987-ൽ റോക്ക് ആൻഡ് റോൾ ഹോൾ ഓഫ് ഫെയിം ൽ ചേർക്കപ്പെട്ടിട്ടുണ്ട്.2016-ൽ ജനപ്രിയ സംഗീത രംഗത്തെ സമഗ്ര സംഭാവനയ്ക്കുള്ള ജെർഷവിൻ പുരസ്കാരം നേടിയിട്ടുണ്ട്.

## അവലംബം

## പുറത്തേക്കുള്ള കണ്ണികൾ
* Smokey Robinson interview by Pete Lewis, 'Blues & Soul' December 1992 
* Fresh Air interview
* 
* Smokey Robinson's page at soulwalking.co.uk
* Smokey Robinson Biography and Update at SoulTracks
* Smokey Robinson at cosmopolis.ch
* 
* 
വർഗ്ഗം:1940-ൽ ജനിച്ചവർ
വർഗ്ഗം:അമേരിക്കൻ പോപ്പ് ഗായകർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
വർഗ്ഗം:ഗ്രാമി ലെജൻഡ് അവാർഡ്
പുള്ളിപാടം

കേരളത്തിലെ മലപ്പുറം ജില്ലയിലുള്ള ഒരു ഗ്രാമമാണ് പുള്ളിപ്പാടം. 

## ജനസംഖ്യ
2001 ലെ സെൻസസ് പ്രകാരം പുള്ളിപ്പാടം ഗ്രാമത്തിലെ ആകെയുള്ള ജനസംഖ്യ 9214 ആണ്. അതിൽ 4545 പുരുഷന്മാരും 4669 സ്ത്രീകളും ആണ്. 

## സംസകാരം
പുള്ളിപ്പാടം ഗ്രാമം മുഖ്യമായും ഇസ്ലാം മതസ്ഥർ കൂടുതൽ താമസിക്കുന്ന പ്രദേശമാണ്. ഇവിടെ ഹിന്ദു മതസ്ഥർ വളരെ കുറവാണ്. അതിനാൽ അവിടെയുള്ളവർ പരമ്പരാഗതമായി ഇസ്ലാം മതവുമായി ബന്ധപ്പെട്ട സംസ്കാരമാണ് പിന്തുടരുന്നത്. ഈ പ്രദേശത്ത് സാധാരണയായി കാണാൻ പറ്റുന്ന നാടൻ കലകളാണ് ദഫ് മുട്ട്, കോൽക്കളി, അറബനമുട്ട് എന്നിവ. പള്ളികളോട് ചേർന്ന് വളരെയധികം ഗ്രന്ഥശാലകൾ ഉണ്ട്. അവിടെ വൈവിധ്യമാർന്ന പുസ്തകങ്ങൾ ലഭ്യമാണ്. മിക്ക പുസ്തകങ്ങളും എഴുതിയിരിക്കുന്നത് അറബി- മലയാളം ഭാഷയിലാണ്. വൈകുന്നേരങ്ങളിൽ പ്രാർത്ഥനയ്ക്കായി പള്ളിയിൽ ഒത്തുകൂടുന്ന ജനങ്ങൾ പ്രാർത്ഥനയ്ക്ക് ശേഷം സാമൂഹിക- സാംസ്കാരിക പ്രശ്നങ്ങളെ കുറിച്ച് ചർച്ച ചെയ്യുന്നു. വ്യാവസായിക കാര്യങ്ങളും കുടുംബകാര്യങ്ങളും ഈ ചർച്ചയിൽ ഉൾപ്പെടുന്നു. ഹിന്ദു മതസ്ഥർ അധികം ഇല്ലെങ്കിലും ഇവിടെ ക്ഷേത്രങ്ങളിലൊക്കെ ചടങ്ങുകൾ വലിയ ആഘോഷമായിട്ടാണ് നടത്തുന്നത്, അതും മറ്റുള്ള കേരളത്തിലെ ക്ഷേത്രങ്ങളിൽ നടത്തുന്നത് പോലെ തന്നെ.

## ഗതാഗതം
ഈ ഗ്രാമം ഇന്ത്യയിലെ മറ്റു സ്ഥലങ്ങളുമായി ബന്ധപ്പെടുത്തുന്നത് നിലമ്പൂർ ടൗൺ വഴിയാണ്. സംസ്ഥാന പാത 28 തുടങ്ങുന്നത് നിലമ്പൂർ നിന്നാണ്. അത് ഊട്ടി, മൈസൂർ, ബാംഗ്ളൂർ എന്നീ സ്ഥലങ്ങളേയും തമ്മിൽ ബന്ധിപ്പിക്കുന്നു. സമീപത്തുള്ള റയിൽവേ സ്റ്റേഷൻ ഫറൂക്കും വിമാനത്താവളം കോഴിക്കോടുമാണ്.

## അവലംബം

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ദ ഫേമസ് ഫൈവ്

ഒരു ഇംഗ്ലീഷ് ബാലസാഹിത്യ പുസ്തക പരമ്പരയാണ് **ദ ഫേമസ് ഫൈവ്** (The Famous Five Series) എന്നറിയപ്പെടുന്ന കുറ്റാന്വേക പരമ്പര. വിഖ്യാത ബാലസാഹിത്യ കർത്താവായ എനിഡ്  ബ്ലൈറ്റൺ (Enyd Blyton) ആണ് ഈ പരമ്പരയുടെ സ്രഷ്ടാവ്. എക്കാലത്തേയും മികച്ച വിൽപന വിജയം കരസ്ഥമാക്കിയിട്ടുള്ള പുസ്തക പരമ്പരകളിൽ ഒന്നാണ്  ദ ഫേമസ് ഫൈവ്.

## നാൾവഴി
1942ൽ The Five on Treasure Island പ്രസിദ്ധികരിച്ച് കൊണ്ടാണ് പരമ്പരയുടെ തുടക്കം.  ആറോ എട്ടോ പുസ്തകത്തിൽ പരമ്പര തീർക്കാൻ ആയിരുന്നു ബ്ലെട്ടൻ ഉദ്ദേദേശിച്ചത് . എന്നാൽ പുസ്തകങ്ങൾക്ക് ലഭിച്ച ജനപ്രീതിയും അവയുടെ വമ്പിച്ച വിൽപനയും കൂടുതൽ പുസ്തകങ്ങൾക്ക് കാരണമായി. ഒടുവിൽ 21 പുസ്തതകങ്ങൾ ആയപ്പോഴാണ് പരമ്പര അവസാനിപ്പിച്ചത്.
1953ആയപ്പോഴേക്കും 6മില്യനിലേറെ കോപ്പികൾ വിറ്റു പോയിരുന്നു. ഇന്നും പ്രതിവർഷം 2മില്യൻ കോപ്പികളിലേറെ വിറ്റു പോകുന്നു. നൂറുമില്യൻ കോപ്പികളിലേറെ ഇതുവരെ വിറ്റു പോയതായി കണക്കാക്കപ്പെട്ടിട്ടുണ്ട്. എല്ലാ പുസ്തകങ്ങൾക്കും ടെലിവിഷൻ ആവിഷക്കാരം ഉണ്ടായിട്ടുണ്ട്. പലതും പല രാജ്യങ്ങളിൽ സിനിമയും ആക്കപ്പെട്ടിട്ടുണ്ട്.

വർഗ്ഗം:ബാലസാഹിത്യകൃതികൾ
ശൈലജ ജെ

ശൈലജ ജെ കേരളത്തിൽ നിന്നുള്ള നാടക സംവിധായികയും സംഘാടകയുമാണ്. കേരള സംഗീത നാടക അക്കാഡമിയുടെയും സാംസ്കാരിക വകുപ്പിന്റെന്റയും ആഭിമുഖ്യത്തിൽ നടക്കുന്ന ഇന്റർ നാഷണൽ തീയേറ്റർ ഫെസ്റ്റിവൽ ഓഫ് കേരള (ITFoK) യുടെ സ്ഥാപക ഡയറക്ടർ.1  ദൽഹി, കേരളം കേന്ദ്രീകരിച്ചുള്ള കലാ പ്രവർത്തനം.

1995- 1998 ബാച്ചിൽ ന്യൂഡൽഹിയിലെ നാഷണൽ സ്‌കൂൾ ഓഫ് ഡ്രാമയിൽ നിന്ന് ഡയറക്ഷൻ ആൻഡ് ഡിസൈനിൽ  ബിരുദം നേടി 2. കേരളത്തിൽ നിന്ന് ദേശീയ നാടക വിദ്യാലയത്തിലേക്ക് പ്രവേശനം നേടുന്ന  ആദ്യ വിദ്യാർത്ഥിനി. ഇപ്പോൾ കേരളത്തിലെ നാടക പ്രവർത്തകരുടെ സംഘാടനത്തിൽ  സജീവം. നാടക കലാകാരന്മാരുടെ സംഘടനയായ നെറ്റ്‌വർക്ക് ഫോർ ആർട്ടിസ്റ്റിക് തീയേറ്റർ ആക്ടിവിസ്റ്സ് കേരള (NATAK) എന്ന സംഘടയുടെ സെക്രട്ടറി 3.

## '''സംവിധാനം ചെയ്ത നാടകങ്ങൾ'''

* ബ്രെസ്റ്റ് ആൻറ് ബട്ടർ (English)
* താത്രി റിയലൈസിങ് സെല്ഫ് (ഹിന്ദി)
* മൿബെത് (ഹിന്ദി)
* മീഡിയ     (ഹിന്ദി)
* കാണ്ട് പേ വോണ്ട് പേ (മലയാളം)
നീലഗിരിത്തവള

പശ്ചിമഘട്ടത്തിൽ തമിഴ്നാട് - കർണ്ണാടക സംസ്ഥാനങ്ങളിലായി കണ്ടുവരുന്ന വംശനാശഭീഷണി നേരിടുന്ന ഒരിനം തവളയാണ് **നീലഗിരിത്തവള (ശാസ്ത്രനാമം: ***Zakerana murthii*** (ഇംഗ്ലീഷ് പേരുകൾ: **Ghats wart frog**, **Murthy's frog**).** *Zakerana greenii* എന്ന സ്പീഷ്യസ്സിനോട് സാദൃശ്യമുണ്ട്**.** ഉഷ്ണമേഖല മഴക്കാടുകളിൽ കണ്ടുവരുന്ന ഒരു കുഞ്ഞൻ തവളയാണിത്.****

## അവലംബം

വർഗ്ഗം:ഉഭയജീവികൾ - അപൂർണ്ണലേഖനങ്ങൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ
വർഗ്ഗം:ഇന്ത്യയിലെ തവളകൾ
വർഗ്ഗം:സക്കെരാന
ഫിലേസിയേസീ

സപുഷ്പികളിൽപെടുന്ന ഒരു സസ്യകുടുംബമാണ് **ഫിലേസിയേസീ (Philesiaceae).** ഈ സസ്യകടുംബത്തിൽ 2 ജീനസുകളിലായി രണ്ടു സ്പീഷിസുകൾ മാത്രമാണുള്ളത്. തെക്കൻ ചിലി തദ്ദേശവാസികളായ വലിയ വള്ളിച്ചെടികളാണിവ. ഇതിലെ സസ്യങ്ങൾ കുറ്റിചെടികളും ആണ്. 

## ജീനസ്സുകൾ
* *[[ലാപാജെരിയ]]* Ruiz & Pavon
* *[[ഫിലേസിയ]]* Comm. ex Jussieu

## അവലംബം

## പുറത്തേക്കുള്ള കണ്ണികൾ
* Philesiaceae in L. Watson and M.J. Dallwitz (1992 onwards). *[http://delta-intkey.com/angio/ The families of flowering plants] : descriptions, illustrations, identification, information retrieval.* Version: 9 March 2006. http://delta-intkey.com  
* NCBI Taxonomy Browser
* links at CSDL, Texas 

വർഗ്ഗം:സസ്യകുടുംബങ്ങൾ
വർഗ്ഗം:ഫിലേസിയേസീ
കൊമാൻചെ

ഐക്യനാടുകളിലെ അമേരിക്കൻ ഇന്ത്യൻ വർഗ്ഗക്കാരാണ്  കൊമാൻചെ എന്നറിയപ്പെടുന്നത്. ഈ വർഗ്ഗക്കാരുടെ നേറ്റീവ് ഇന്ത്യൻ രാഷ്ട്രം ഗ്രേറ്റ് പ്ലെയിൻസിലുള്ള കൊമൻചേരിയ ആയിരുന്നു. ഇന്നത്തെ ന്യൂ മെക്സിക്കോ, തെക്കുകിഴക്കൻ കൊളറാഡോ, തെക്കുപടിഞ്ഞാറൻ കൻസാസ്, പടിഞ്ഞാറൻ ഒക്ലാഹാമ, വടക്കുപടിഞ്ഞാറൻ ടെക്സാസന്റെ ഭൂരിപക്ഷം ഭാഗങ്ങളും അടങ്ങിയതായിരുന്നു അക്കാലത്തെ കൊമൻചേരിയ രാഷ്ട്രം. ഐക്യനാടുകളിലെ ഭരണഘടനാപരമായി അംഗീകരിക്കപ്പെട്ട കൊമാൻചെ രാഷ്ട്രത്തിൻറെ പ്രധാന കാര്യാലയം ഒക്ലാഹോമയിലെ ലോട്ടൺ ആണ്.

വർഗ്ഗം:അമേരിക്കൻ ഇന്ത്യൻ ജനത
തുറന്ന ജാലകം (വർണ്ണ ചിത്രം)

***വിഖ്യാത ഫ്രഞ്ച് ചിത്രക്കാരനായ [[ഹെൻ‌റി മറ്റീസ്|ഹെന്റി മറ്റീസിന്റെ]]   ഒരു വർണ്ണ ചിത്രമാണ്   The Open Window***, അഥവാ തുറന്ന ജാലകം .1905ൽ ക്യാൻ വാസിൽ രചിച്ച എണ്ണഛായ സൃഷ്ടിയാണിത്.
മാറ്റീസിന്റെ മുഖമുദ്രയായ ഫൊവിസ്റ്റ് ശൈലിയുടെ ഉദാഹരണമാണ് ഈ രചന. ഫ്രാൻസിലെ കെല്യൂർ (Collioure)ലുള്ള തന്റെ വസതിയിൽ നിന്നും കാണുന്ന ഒരു ദൃശ്യമാണ് "തുറന്ന ജാലകം" 

file: Matisse-Open-Window.jpg

ചിത്രീകരിക്കുന്നത്. തീരദേശമാണ് കെല്യൂർ. തുറമുഖത്തിനടുത്തുള്ള വീട്ടിൽ നിന്നും കാണുന്ന ഈ ദൃശ്യത്തിൽ കടലിലെ പായ കപ്പലുകൾ കാണാം. 1998-ൽ ശ്രീമതി ജോൺ ഹേ വിറ്റ്നിയുടെ എസ്റ്റേറ്റിൽ നിന്ന് വാഷിംഗ്ടൺ ഡിസിയിലെ നാഷണൽ ഗാലറി ഓഫ് ആർട്ടിലേക്ക് ഈ ചിത്രം ഇഷ്ടദാനം ആയി കൈമാറി.

## അവലംബം


## പുറത്തേക്കുള്ള കണ്ണികൾ
* Image of ''Open Window, '' *Collioure,* retrieved December 25, 2007

വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ
മാൻഡൻ അമേരിക്കൻ ഇന്ത്യൻ ജനത

വടക്കൻ ഡെക്കോട്ടയിൽ നിവസിക്കുന്ന തദ്ദേശീയ അമേരിക്കൻ ഇന്ത്യൻ (റെഡ് ഇന്ത്യൻ) വർഗ്ഗക്കാരാണ് **മാൻഡൻ ഇന്ത്യൻസ്**. പകുതിയിലധികം മാൻഡൻ ഇന്ത്യൻസും അവരുടെ റിസർവേഷൻറെയുള്ളിലും ബാക്കിയുള്ളവർ ഐക്യനാടുകളുടെ ചുറ്റുപാടുമുള്ള വിവിധ മേഖലകളിലും കാനഡയിലുമായി വസിക്കുന്നു. 

ചരിത്രപരമായി മാൻഡൻ ഇന്ത്യൻസ് മിസൌറി നദിയ്ക്കും അതിൻറെ പോഷനദികളായ ഹാർട്ട് നദിയ്ക്കും ക്നൈഫ് നദിയ്ക്കും സമാന്തരമായിക്കിടക്കുന്ന പ്രദേശത്തായിരുന്നു ജീവിച്ചിരുന്നത്. ഈ പ്രദേശങ്ങൾ ഇന്നത്തെ വടക്ക്, തെക്ക് ഡെക്കോട്ടയിലുൾപ്പെട്ടിരിക്കുന്നു. ഇവർ ഒരു പ്രദേശത്ത് സ്ഥിരമായി വസിച്ച് കാർഷികവൃത്തിയിലധിഷ്ടിതമായ ജീവിതം നയിച്ചിരുന്നവരായിരുന്നു. മാൻഡൻ വർഗ്ഗക്കാർ സിയുവാന‍്‍‍ (Siouan) ഭാക്ഷയായിരുന്നു സംസാരിച്ചിരുന്നത്.

## ജനസംഖ്യ
പതിനെട്ടാം നൂറ്റാണ്ടിൽ മാൻഡൻ വർഗ്ഗക്കാരുടെ എണ്ണം ഏകദേശം 3,600  ആയിരുന്നതായി കണക്കാക്കുന്നു. 1836 ൽ 1,600 ആയിരുന്ന അവരുടെ സംഖ്യ 1838 ആയപ്പോഴെയ്ക്കും വെറും 125 ആയി മാറിയിരുന്നു. 1990 കളിൽ മൂന്ന് ഉപവർഗ്ഗങ്ങളിലായി 6,000 ജനങ്ങളുണ്ടെന്നു കണ്ടെത്തി. 2010 ലെ സെൻസസിൽ മാൻഡൻ വംശപരമ്പരയിൽപ്പെട്ട 1,171 പേരുള്ളതായി കണ്ടെത്തി. ഇവരിൽ യഥാർത്ഥ വംശപരമ്പരയിലുള്ളവർ 365 ഉം 806 പേർ ഭാഗികമായി മാൻഡൻ വംശത്തിൽപ്പെട്ടവരുമായിരുന്നു.

## അവലംബം

വർഗ്ഗം:അമേരിക്കൻ ഇന്ത്യൻ ജനത
വർഗ്ഗം:അമേരിക്കൻ ഐക്യനാടുകളിലെ ആദിമനിവാസികൾ
റോളർബോൾ (ചെസ്സ് വകഭേദം)

വലത്ത്‌|ലഘുചിത്രം|'''റോളർബോൾ''' കളിക്കളവും ആരംഭനിലയും
1998-ൽ ജീൻ-ലൂയിസ് ക്യാസൊസ് കണ്ടുപിടിച്ച ഒരു ചെസ്സ് വകഭേദമാണ് **റോളർബോൾ**.<span class="mw-reflink-text"></span> 1975-ൽ പുറത്തിറങ്ങിയ റോളർബോൾ എന്ന സയൻസ് ഫിക്ഷൻ ചലച്ചിത്രത്തിൽ കാണിക്കുന്ന റോളർ ഡെർബിയോടു് സമാനമായ കളിയിൽ നിന്നും പ്രചോദനം ഉൾക്കൊണ്ടാണ് കളി നിർമ്മാണം.

7×7 കള്ളികളിൽ മദ്ധ്യത്തിലെ 3×3 കള്ളികളുള്ള ഭാഗം ഇല്ലാതെയുള്ളതാണ് ഇതിന്റെ കളിക്കളം. കരുക്കൾ സാധാരണയായി ഘടികാരദിശയിലാണ് കളിക്കളത്തിൽ നീങ്ങുന്നത്. ഓരോ കളിക്കാരനും കളി തുടങ്ങുമ്പോൾ ഒരു രാജാവ്, ഒരു ആന, രണ്ടു് തേര്, രണ്ടു് കാലാൾ എന്നിവയാണുള്ളത്.

## അവലംബം

**ഗ്രന്ഥസൂചി**

*

## പുറത്തേയ്ക്കുള്ള കണ്ണികൾ
*
* Rollerball by Jean-Louis Cazaux, *[[The Chess Variant Pages]]*
വർഗ്ഗം:ചെസ്സ് വകഭേദങ്ങൾ
കാട്ടകാമ്പാൽ

കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് **കാട്ടകാമ്പാൽ**. 

## ജനസംഖ്യ
2001 ലെ സെൻസസ് പ്രകാരം കാട്ടകാമ്പാൽ ഗ്രാമത്തിലെ ആകെയുള്ള ജനസംഖ്യ11642 ആണ്. അതിൽ 5509 പുരുഷന്മാരും 6133 സ്ത്രീകളും ആണ്. 

## വിദ്യാലയങ്ങൾ
* കാഞ്ഞിരമുക്ക് എം ജി എസ്, കാട്ടകാമ്പാൽ
* മാർ ബസലിയോസ് എൽ പി സ്കൂൾ, പഴഞ്ഞി
* ഇ എം സ്കൂൾ, കാട്ടകാമ്പാൽ
* മാർത്തോമ എൽ പി സ്കൂൾ, പഴഞ്ഞി
* വി എച്ച് എസ് സ്കൂൾ, പഴഞ്ഞി
* പെങ്കമുക്ക് ഹൈസ്കൂൾ
* പെങ്കമുക്ക് എൽ പി സ്കൂൾ

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
മീൻപിടിയൻ പൂച്ച

തെക്കുകിഴക്കൻ ഏഷ്യയിൽ കണ്ടുവരുന്ന ഒരു ഇടത്തരം കാട്ടുപൂച്ചയാണ് **മീൻപിടിയൻ പൂച്ച** (ഇംഗ്ലീഷ്:  **fishing cat)**. 2016 മുതൽ ഇവ ഐയുസിഎൻ ചുവന്നപട്ടികയിൽ വംശനാശഭീഷണി നേരിടാൻ സാധ്യതയുണ്ടെന്ന് കരുതപ്പെടുന്ന പട്ടികയിലുൾപ്പെട്ടവയാണ്. 

പരിസരങ്ങളിൽനിന്ന് എളുപ്പത്തിൽ തിരിച്ചറിയാനാവുക ഇവയ്ക്ക്, പുള്ളികളുള്ളതും, മഞ്ഞകലർന്ന തവിട്ടുനിറമുള്ളതുമായ മറ്റു പൂച്ചകളിൽനിന്നും വ്യത്യസ്തമായി, തവിട്ടു നിറത്തിലുള്ള (Olive-brown) രോമക്കുപ്പായമാണുള്ളത്. ഭാരമേറിയ ശരീരവും നീളം കുറഞ്ഞ കാലുകളുമുള്ളവയാണിവ. മുതുകിൽ സമാന്തരമായി കാണുന്ന നീളമേറിയ കറുത്ത  പുള്ളികൾ കഴുത്തിലെത്തുമ്പോൾ നെടുകെയുള്ള വരകളുമായി ചേരുന്നു. വിളറിയ കവിളിൽ രണ്ടു കറുത്ത വരകളും. മറ്റു പല  ചെറിയ  പൂച്ചകളെയും പോലെ മുൻകാലുകളുടെ ഉൾവശത്തു  രണ്ട് വരകളുമുണ്ട്. പുലിപൂച്ച, തുരുമ്പൻപൂച്ച, മരുപൂച്ച എന്നിവയുമായി നല്ല സാമ്യമുള്ള ഇവയ്ക്ക് പക്ഷേ, ഒരടിയെങ്കിലും വലിപ്പക്കൂടുതലുണ്ട്. മരപ്പൊത്തുകളിലും ജല സാമീപ്യമുള്ളിടത്തുമാണ് ഇവ താമസിക്കുന്നത്.

## പെരുമാറ്റം
ഇന്ത്യയിൽ കാണുന്ന പൂച്ചകളിൽ വച്ച് ജലാശയങ്ങളോട് ഏറ്റവും നന്നായി ഇടപെട്ടു കഴിയുന്ന ഇവ, മീനിനെയും ജലപക്ഷികളെയും പിടിക്കുന്നു. കരയിലെ ചെറിയ ഇരകളെ വേട്ടയാടാനും ഇവ സമർത്ഥരാണ്.

## വലിപ്പം
ശരീരത്തിന്റെ മൊത്തം നീളം: 70 സെ. മീ.

തൂക്കം: 5.5-8 കിലോ  

## ആവാസം
അരുവികൾ, തണ്ണീർത്തടങ്ങൾ, ഓക്സ്ബോ തടാകങ്ങൾ, കണ്ടൽക്കാടുകൾ, ചതുപ്പുകൾ, പുഴകൾ  തുടങ്ങിയവയുടെ പരിസരങ്ങളിലാണ് മീൻപിടിയൻ പൂച്ചകൾ വസിക്കുന്നത്.

പശ്ചിമ ബംഗാളിന്റെ ഔദ്യോഗിക മൃഗം ആണ് മീൻപിടിയൻ പൂച്ച.

## ഏറ്റവും നന്നായി കാണാവുന്നത്
ക്യാളാഡേവ് ഖാന നാഷണൽ പാർക്ക്  ( രാജസ്ഥാൻ )

## നിലനില്പിനുള്ള ഭീഷണി
ആവാസവ്യവസ്ഥയുടെ നഷ്ടം, വേട്ട, മൽത്സ്യബന്ധനം.

## അവലംബം

## പുറത്തേക്കുള്ള കണ്ണികൾ
* IUCN/SSC Cat Specialist Group: മത്സ്യബന്ധന പൂച്ച ''Prionailurus viverrinus'' 
* ഫിഷിംഗ് പൂച്ച വർക്കിംഗ് ഗ്രൂപ്പ്
* നീർവഞ്ചി: ''Prionailurus viverrinus''  with images and movies
* BioGraphic: മത്സ്യബന്ധന പൂച്ച ' കളിക്കുന്നതെങ്ങിനെ എന്നറിയുമോ by Morgan Heim, കാത്തി Jewett, October 2016
* 
വർഗ്ഗം:പാകിസ്താനിലെ ജന്തുജാലം
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം നാശോന്മുഖമായേക്കാവുന്ന അവസ്ഥയിലുള്ള ജീവികൾ
വർഗ്ഗം:ബംഗ്ലാദേശിലെ സസ്തനികൾ
വർഗ്ഗം:ഇന്ത്യയിലെ സസ്തനികൾ
വർഗ്ഗം:നേപ്പാളിലെ സസ്തനികൾ
വർഗ്ഗം:ദക്ഷിണേഷ്യയിലെ സസ്തനികൾ
വർഗ്ഗം:ശ്രീലങ്കയിലെ സസ്തനികൾ
വർഗ്ഗം:തായ്‌ലാന്റിലെ സസ്തനികൾ
ബർമ്മാനിയേസീ

സപുഷ്പികളിൽപെടുന്ന ഒരു സസ്യകുടുംബമാണ്** ബർമ്മാനിയേസീ (Burmanniaceae**). ഈ സസ്യകുടുംബത്തിൽ 8 ജീനസ്സുകളിലായി ഏകദേശം 99 സ്പീഷിസുകളാണുള്ളത്.

## അവലംബം

## ഗ്രന്ഥസൂചി

## പുറത്തേക്കുള്ള കണ്ണികൾ
* Burmanniaceae, Thismiaceae in L. Watson and M.J. Dallwitz (1992 onwards). *[https://web.archive.org/web/20101213041459/http://delta-intkey.com/angio/ The families of flowering plants]: descriptions, illustrations, identification, information retrieval.* Version: 9 March 2006. https://web.archive.org/web/20070103200438/http://delta-intkey.com:80/
* ''Monocot families'' (USDA)
* Burmanniaceae in the ''Flora of North America''
* ''Burmanniaceae.org, a site dedicated to the research on this family'' 
* the specialists at work 
* NCBI Taxonomy Browser
* links  and more  links  at CSDL, Texas

വർഗ്ഗം:സസ്യകുടുംബങ്ങൾ
കെരാറ്റോ പ്ലാസ്റ്റി

കണ്ണ് മാറ്റിവയ്ക്കുന്ന ശസ്ത്രക്രിയയ്ക്കാണ് **കെരാറ്റോ പ്ലാസ്റ്റി** അഥവാ **കോർണിയൽ ട്രാൻപ്ലാന്റ്റേഷൻ** എന്നു പറയുന്നത്.

കണ്ണിന്റെ നാഡീഭാഗങ്ങൾ ഒഴിച്ചുള്ള ഭാഗങ്ങളിലെ കേടുപാടുകൾ മൂലം കാഴ്ച നഷ്ടപ്പെടുകയാണെങ്കിൽ അത് ശരിയാക്കാൻ ആരോഗ്യമുള്ള ഒരു കണ്ണിൽ നിന്നും ആ ഭാഗം എടുത്ത് ഉപയോഗിച്ച് കാഴ്ച ശരിയാക്കാവുന്നതാണ്. കണ്ണ് മാറ്റിവെയ്ക്കൽ എന്നാൽ കണ്ണുമുഴുവനായി മാറ്റിവെയ്ക്കുക എന്നൊരു ധാരണയുണ്ടായേക്കാമെങ്കിലും, കണ്ണിന്റെ ഏതെങ്കിലും ഒരു ഭാഗം മാത്രം മാറ്റിവെയ്ക്കുകയാണ് ചെയ്യുക. സാധാരണയായി കണ്ണിന്റെ കോർണിയയിൽ ഉണ്ടാകുന്ന കേടുകളെ തുടർന്നാണ് കണ്ണ് മാറ്റിവെയ്ക്കൽ നടത്തുന്നത്. 

ഒരാളുടെ അതാര്യമായതോ മങ്ങിയതോ മറ്റേതെങ്കിലും തരത്തിൽ കേടുവന്നതോ ആയ കോർണിയയ്ക്കു പകരം നേത്രദാതാവിന്റെ കേടില്ലാത്ത കോർണിയ തുന്നിച്ചേർത്താണ് കോർണിയ മാറ്റിവെയ്ക്കൽ സാധ്യമാക്കുന്നത്. 

ചിലയാളുകളിൽ അപകടം മൂലമോ, രോഗങ്ങളാലോ വിട്രിയസ് ദ്രവം കലങ്ങിപ്പോയാൽ അത് കാഴ്ചയെ ബാധിക്കുന്നതാണ്. ആ ദ്രവത്തിനു പകരം നേത്രദാതാവിന്റെ ശുദ്ധവും അവികലുമായ വിട്രിയസ് ദ്രവം സ്വീകരിച്ച് കാഴ്ച ശരിയാക്കാവുന്നതാണ്.

കേടുവന്ന ദൃഢപടലത്തിനു പകരം ദാതാവിൽ നിന്നും ആരോഗ്യമുള്ള ദൃഢപടലം സ്വീകരിച്ചും കാഴ്ച്ചശരിയാക്കാറുണ്ട്.

വർഗ്ഗം:നേത്ര ശസ്ത്രക്രിയ
റ്റിപ്പി

**റ്റിപ്പി** (റ്റിപ്പീ അഥവാ റ്റീപ്പീ)) വടക്കേ അമേരിക്കയിലെ തദ്ദേശീയ ഇന്ത്യൻ വർഗ്ഗക്കാർ  (അമേരിക്കൻ ഇന്ത്യൻസ്) താമസിക്കാൻ ഉപയോഗിച്ചിരുന്ന പരമ്പരാഗത കോൺ ആകൃതിയിലുള്ള കൂടാരമാണ്. ഇതു നിർമ്മിക്കുന്നത് പ്രധാനമായി മൃഗത്തോലും മരക്കാലുകളും ഉപയോഗിച്ചാണ്. ഇവയുടെ ഏറ്റവും മുകളിലായി പുക പുറത്തു പോകാനും വായു കടക്കാനുമായുള്ള അടപ്പുകളുമുണ്ടാകും.  അമേരിക്കൻ ഇന്ത്യക്കാർ ഇക്കാലത്തും ആചാരാനുഷ്ടാനങ്ങളുടെ ഭാഗമായും റ്റിപ്പികൾ ഉപയോഗിക്കാറുണ്ട്.

## അവലംബം


വർഗ്ഗം:വീട്
മിൻഗ്രേലിയൻ ജനങ്ങൾ

ജോർജിയൻ ജനതയിൽ ഉൾപ്പെട്ട ഒരു ഉപവിഭാഗമാണ് **മിൻഗ്രേലിയൻ ജനങ്ങൾ**. ജോർജിയയുടെ പടിഞ്ഞാറൻ പ്രവിശ്യയായ സമെഗ്രിലോ (നേരത്തെ ഒഡീഷി എന്ന പേരിലാണ് അറിയപ്പെട്ടിരുന്നത്.) മേഖലയിലാണ് ഇവർ പ്രധാനമായും വസിക്കുന്നത്.  1991ൽ ജോർജിയയിൽ നിന്ന് സ്വാതന്ത്ര്യം പ്രഖ്യാപിച്ച, കരിങ്കടലിന്റെ കിഴക്കു വടക്കു ഭാഗത്ത് സ്ഥിതിചെയ്യുന്ന അബ്ഖാസിയയിലും ജോർജിയയുടെ തലസ്ഥാനമായ റ്റ്ബിലിസിലും ഇവർ നിലവിൽ താമസിച്ചുവരുന്നുണ്ട്. 1930ന് മുൻപുള്ള സോവിയറ്റ് സെൻസസിൽ ഈ ജനവിഭാഗങ്ങളെ വംശീയ വിഭാഗമായിട്ടാണ് ഉൾപ്പെടുത്തിയിട്ടുള്ളത്. മിൻഗ്രേലിയൻ എന്ന ഭാഷയാണ് ഇവർ സംസാരിക്കുന്നത്. എന്നാൽ, ഈ ജനവിഭാഗങ്ങളിൽ മിക്കവരും ജോർജിയൻ ഭാഷ സംസാരിക്കുന്നവരാണ്. മിൻഗ്രേലിയൻ ഭാഷയും ജോർജിയൻ ഭാഷയും കാർട്‌വേലിയൻ ഭാഷാ കുടുംബത്തിലെ അംഗങ്ങളാണ്.
## ചരിത്രം

ബിസി രണ്ടാം നൂറ്റാണ്ടിൽ ടോളമി ഇവരെ കോൾഷിസ് ജനങ്ങൾ എന്നാണ് രേഖപ്പെടുത്തിയിരിക്കുന്നത്. കരിങ്കടലിന്റെ തീരത്ത് നിലനിന്നുരുന്ന പുരാതന രാജവംശമാണ് കോൽഷിസ്. ഇന്നത്തെ പശ്ചിമ ജോർജിയയിലാണ് ഇപ്പോൾ ഈ പ്രദേശം.
മധ്യ കാലഘട്ടത്തിന്റെ തുടക്കത്തിൽ മിൻഗ്രേലിയൻസ് രാജാധിപത്യ വർഗ്ഗവും ക്രൈസ്തവ പുരോഹിത വിഭാഗവുമായിരുന്നു. പിന്നീട് ഇവർ സാധാരണക്കാരായി. 19ആം നൂറ്റാണ്ടിൽ റഷ്യൻ സാമ്രാജ്യത്തോട് കൂട്ടി ചേർക്കുന്നതുവരെ മിൻഗ്രേലിയ സ്വയം ഭരണ പ്രദേശമായിരുന്നു.
റഷ്യൻ സാമ്രാജ്യവും ആദ്യകാല സോവിയറ്റ് യൂനിയന്റേയും സെൻസസിൽ ഈ ജനവിഭാഗങ്ങളെ പ്രത്യേക വംശീയ വിഭാഗമായിട്ടാണ് പരിഗണിച്ചിരുന്നത്. 1930കളിൽ ഇവർ ജോർജിയൻ ജനത എന്ന ഒരൊറ്റ ഗാറ്റഗറിയിൽ ഉൾപ്പെടുത്തി. 
സ്വതന്ത്ര ജോർജിയയുടെ പ്രഥമ പ്രസിഡന്റായിരുന്ന സ്‌വിയാദ് ഗംസകുർദിയ - Zviad Gamsakhurdia (1939-1993) മെഗ്രേലിയൻ വംശജനായിരുന്നു.

## അവലംബം

വർഗ്ഗം:വംശീയ വിഭാഗങ്ങൾ
വർഗ്ഗം:ജനവിഭാഗങ്ങൾ
സ്വാൻ ജനങ്ങൾ

ജോർജിയൻ ജനങ്ങളിലെ ഒരു വംശീയ ഉപവിഭാഗമാണ് **സ്വാൻ ജനങ്ങൾ -  Svan people**. വടക്കുപടിഞ്ഞാറൻ ജോർജിയയിലെ സ്വനേതി മേഖലയിലാണ് ഇവർ കൂടുതലായി താമസിക്കുന്നത്. സ്വാൻ ജനത സംസാരിക്കുന്നത് സ്വാൻ ഭാഷയാണ്. ഇവരിൽ ഭൂരിഭാഗം ജനങ്ങളും ജോർജിയൻ ഭാഷയും സംസാരിക്കുന്നുണ്ട്. ഈ രണ്ടും ഭാഷയും കാർട്‌വേലിയൻ - സൗത്ത് കൊക്കേഷ്യൻ ഭാഷാ കുടുംബത്തിൽ ഉൾപ്പെട്ടതാണ്. 1930ന് മുൻപുള്ള  സോവിയറ്റ് സെൻസസിൽ സ്വാൻ ജനതയെ വംശീയ വിഭാഗമായിട്ടാണ് ഉൾപ്പെടുത്തിയിരിക്കുന്നത്. മുഷുവൻ എന്നാണ് സ്വാൻ ജനങ്ങൾ സ്വയം വിശേഷിപ്പിക്കുന്നത്. പുരാതന എഴുത്തുക്കാരിൽ മിക്കവരും ഇങ്ങനെയാണ് പ്രതിപാദിച്ചിരുന്നത്.

## ചരിത്രം
ഗ്രീക്ക് ഭൂഗോളശാസ്ത്രജ്ഞനായ സ്ട്രാബോ സ്വാൻസ് ജനങ്ങളെ സന്നി എന്ന പേരിലാണ് പരാമർശിക്കുന്നത്. 
റഷ്യൻ സാമ്രാജ്യവും ആദ്യകാല സോവിയറ്റ് യൂനിയനും സ്വാൻ ജനങ്ങളെയും മറ്റൊരു വംശീയ വിഭാഗമായ മിൻഗ്രേലിയൻസിനേയും അവരുടെ സ്വന്തം സെൻസസ് വിഭാഗമായിട്ടായിരുന്നു പരിഗണിച്ചിരുന്നത്. എന്നാൽ 1930കൾക്ക് ശേഷം ജോർജിയൻസ് എന്ന വിശാലമായ വിഭാഗത്തിൽ ഇവരെ ഉൾപ്പെടുത്തി. ഇവർ ജോർജിയൻ ഓർതഡോക്‌സ് ക്രിസ്ത്യൻ മതവിഭാഗമാണ്. നാലാം നൂറ്റാണ്ടുമുതൽ ആറാം നൂറ്റാണ്ടു വരെയുള്ള കാലഘട്ടത്തിലാണ് ഇവർ ക്രിസ്റ്റിയൻ വൽകരിക്കപ്പെടുന്നത്. അതിനാൽ, ചിലർ ഇപ്പോഴും ക്രിസ്തു മതത്തിന് മുൻപുള്ള വിശ്വാസം വെച്ചുപുലർത്തുന്നുണ്ട്.
സ്വാൻ ജനങ്ങൾ രക്ത പ്രതികാരമടക്കമുള്ള അവരുടെ പഴയ പാരമ്പര്യം വിശ്വാസം നിലനിർത്തുന്നുണ്ട്. ചെറിയ കുടുംബങ്ങളാണ് സ്വാൻ ജനങ്ങളുടേത്. ഭർത്താവായിരിക്കും കുടുംബത്തിന്റെ തലവൻ. കുടുംബത്തിലെ മുതിർന്ന സ്ത്രീകളെ ഏറെ ബഹുമാനിക്കുന്നവരാണ് ഈ ജനത.

## ഭാഷ
സാധാരണയായി രണ്ടു ഭാഷകൾ സംസാരിക്കുന്ന ജനതയാണ് സ്വാൻ. ജോർജിയൻ ഭാഷയും അവരുടെ സ്വന്തം ഭാഷയായ സ്വാൻ ഭാഷയും. സ്വാൻ എഴുതപ്പെടാത്ത ഭാഷയാണ്. എന്നാൽ, സ്വാൻ ജനങ്ങൾ വലിയ തോതിൽ ജോർജിയൻ ഭാഷയിലേക്ക് മാറിയിട്ടുണ്ട്. വിദ്യാഭ്യാസം, സംസ്‌കാരം എ്ന്നിവയിലെല്ലാം ഇവർ ജോർജിയൻ ഭാഷയാണ് ഉപയോഗിക്കുന്നത്.

## അവലംബം

വർഗ്ഗം:വംശീയ വിഭാഗങ്ങൾ
വർഗ്ഗം:ജനവിഭാഗങ്ങൾ
ടിറ്റൊ ജാക്സൺ

ഒരു അമേരിക്കൻ ഗായകനും ഗിറ്റാറിസ്റ്റുമാണ് **ടോറിയാനൊ അഡ്രയൽ "ടിറ്റൊ" ജാക്സൺ** (ജനനം ഒക്ടോബർ 15, 1953 2024 സെപ്റ്റംബർ 15-ന് മരിച്ചു) .അമേരിക്കൻ സംഗീത സംഘമായ ദ ജാക്സൺസിന്റെ സ്ഥാപകാംഗമായ ടിറ്റൊ ജാക്സൺ കുടുംബത്തിലെ മൂന്നാമതായാണ് ജനിച്ചത്..

## അവലംബം

വർഗ്ഗം:1953-ൽ ജനിച്ചവർ
വർഗ്ഗം:അമേരിക്കൻ പോപ്പ് ഗായകർ
വർഗ്ഗം:ജീവിച്ചിരിക്കുന്നവർ
വർഗ്ഗം:ആഫ്രിക്കൻ-അമേരിക്കൻ സംഗീതജ്ഞർ
വർദ്ധ ചുഴലിക്കാറ്റ്

2016 ഡിസംബറിൽ ചെന്നൈയിൽ വീശിയടിച്ച ചുഴലിക്കാറ്റാണ് **വർദ്ധ.** **"ചുവന്ന പനിനീർ പൂവ് "** എന്നാണ് ഇതിന്റെ അർഥം. ഉഷ്ണമേഖല പ്രദേശത്തെ സമുദ്രത്തിനു മീതെ രൂപപ്പെടുന്ന ന്യൂനമർദം ആണ് ചുഴലിക്കാറ്റ് ഉണ്ടാവാൻ കാരണം.

വർഗ്ഗം:ഇന്ത്യയിലടിച്ച ചുഴലിക്കാറ്റുകൾ
മനുഷ്യത്തോട്ടം

ഇത് ഒരു ഔഷധത്തോട്ടമാണ്. മനുഷ്യ ശരീരത്തിലെ വിവിധ അവയവങ്ങളുടെ സംരക്ഷണത്തിനാവശ്യമായ ഔഷധ സസ്യങ്ങൾ നട്ട്  സംരക്ഷിക്കുന്ന രീതിയാണിത്. മനുഷ്യ ശരീരത്തിന്റെ മാത്യകയിൽ തന്നെയാണ് തോട്ടം തയ്യാറാക്കുന്നത്. ഓരോ അവയവത്തിന്റെ സ്ഥാനത്തും  ആ അവയവത്തിന്റെ സംരക്ഷണത്തിന് വേണ്ടുന്ന  ഔഷധ സസ്യങ്ങൾ നട്ടുവളർത്തുന്നു.

## ചിത്രശാല


ചിത്രം:Human grden 2.jpg|thumb|Human garden- a model



## അവലംബം
Oushadhassdhishtitha Manushyathottam. published by Associate Dean, College ofAgriculture, padnekkad
മാർവിൻ ഗയെ

ഒരു അമേരിക്കൻ ഗായകനും ഗാനരചയിതാവും സംഗീത സംവിധായകനുമാണ് **മാർവിൻ പെന്റസ് ഗയെ,ജൂനിയർ** .. "പ്രിൻസ് ഓഫ് മോടോൺ", "പ്രിൻസ് ഓഫ് സോൾ" എന്നീ പേരുകളിൽ അറിയപ്പെടുന്ന മാർവിൻ ഗയെ സമകാലിക ആർ&ബി സംഗീത ശൈലിയുടെ ശാഖകളായ ക്വയ്റ്റ് സ്റ്റോർമ്, നിയോ സോൾ തുടങ്ങിയവയെ വളരെയധികം സ്വാധിനിച്ചിട്ടുണ്ട്. .

1984 ഏപ്രിൽ ഒന്നിന് ഗയെയുടെ പിതാവ് മാർവിൻ ഗയെ,സീനിയർ അദ്ദേഹത്തെ അവരുടെ ഗൃഹത്തിൽ വെച്ച് വെടിവെച്ചു കൊലപ്പെടുത്തി.. ഗയെയുടെ മരണത്തിനു ശേഷം വിവിധ സ്ഥാപനങ്ങൾ വിവിധ പുരസ്കാരങ്ങൾ നൽകി ആദരിച്ചിട്ടുണ്ട്.ഗ്രാമി ലൈഫ്ടൈം അച്ചീവ്മെന്റ് പുരസ്കാരം, ദ റിഥം ആൻഡ് ബ്ലൂസ് ഹോൾ ഓഫ് ഫെയിം സോങ്ങ് റൈറ്റേഴ്സ് ഹോൾ ഓഫ് ഫെയിം,റോക്ക് ആൻഡ് റോൾ ഹോൾ ഓഫ് ഫെയിം എന്നിവ അതിൽ പെടുന്നു.

## അവലംബം

വർഗ്ഗം:1939-ൽ ജനിച്ചവർ
വർഗ്ഗം:1984-ൽ മരിച്ചവർ
വർഗ്ഗം:ഗ്രാമി പുരസ്കാര ജേതാക്കൾ
പ്ലാസ്റ്റിക് ബാങ്ക് നോട്ടുകൾ

പ്ലാസിറ്റിക് ബാങ്ക് നോട്ട് , പോളിമർ കറൻസി (polymer currency, plastic  bank note )എന്നും അറിയപ്പെടുന്നു.
കടലാസ്സിനു പകരം പോളിമറുകൾ , വിശിഷ്യ biaxially oriented polypropylene ഉപയോഗിച്ച് നിർമ്മിച്ചിരിക്കുന്ന കറൻസികളാണ് പ്ലാസിക് നോട്ടുകൾ.പരമ്പരാഗത കടലാസ്സുകളിൽ സാധ്യമാകാത്ത അനവധി സുരക്ഷാ ക്രമീകരണങ്ങൾ അടങ്ങിയിരിക്കുന്നതും ധാരാളം കാലം ഈട് നിൽക്കുന്നതുമാണ് പോളിമർ കറൻസികൾ. മെറ്റാമെറിക് ഇങ്ക് (metameric inks) എന്ന മഷി സംവിധാനമാണ് സുരക്ഷ നൽകുന്നത്. ധാരാളം കാലം ഈട് നിൽക്കുന്നതിനാൽ പാരിസ്ഥിതിക അഘാതവും, ഉല്പാദന/വിതരണ ചെലവും ഗണ്യമായി കുറയുന്നു എന്നതും പോളിമർ കർൻസിയുടെ ശ്രേഷ്ഠതയാണ്.

## ഉപയോഗം
ആസ്ട്രേലിയ ആണ് ആദ്യമായി പോളിമർ കറൻസി പരീക്ഷിച്ച രാജ്യം. 1988ൽ രാജ്യത്തിന്റെ ഇരുനൂറാം വാർഷിക ആഘോഷ വേളയിലാണ് ലോകത്തിൽ ആദ്യമായി ഒരു പ്ലാസിറ്റിക് ബാങ്ക് നോട്ട് ഇറങ്ങുന്നത്.
1996ൽ ആസ്ട്രേലിയ പൂർണ്ണമായും പോളിമറിലേക്ക് മാറി.

## സമ്പൂർണ്ണ പ്ലാസിക് നോട്ടൂകൾ അച്ചടിക്കുന്ന രാജ്യങ്ങൾ
# ആസ്ട്രേലിയ
# ബ്രൂണയ്
# കാനഡ
# ന്യൂസിലാണ്ട്
# പൊപ്പ ന്യൂ ഗിനിയ
# റൊമാനിയ
# സിംഗപ്പൂർ
# കുവൈറ്റ്
# വിയ്റ്റനാം

## പോളിമർ കറൻസി നിലവിലുള്ള മറ്റ് രാജ്യങ്ങൾ
# യു.കെ
# കേപ്പ് വെർദെ
# ചിലി
# ഗാംബിയ
# നിക്കരാഗ്വ
# ട്രിനിഡാഡ് ആൻഡ് ടൊബാഗൊ
# മാൽഡീവ്സ്
# നേപ്പാൾ

വർഗ്ഗം:നാണയങ്ങൾ
വർഗ്ഗം:പ്ലാസ്റ്റിക്കുകൾ
മൂന്നാർ ഇലത്തവള

ഇന്ത്യയിലെ തെക്കൻ പശ്ചിമഘട്ടമേഖലയിൽ ദേവികുളം മലമ്പാതപ്രദേശത്ത് പ്രത്യേകിച്ചും മൂന്നാറിൽ മാത്രം കാണപ്പെടുന്ന രഹക്കോഫോറീഡെ കുടുംബത്തിൽപ്പെടുന്ന ഒരു തദ്ദേശിയമായ ഒരിനം തവളയാണ് **മൂന്നാർ ഇലത്തവള** *Raorchestes munnarensis* (Munnar bush frog). ഗുരുതരമായ വംശനാശഭീഷണി നേരിട്ടുകൊണ്ടിരിക്കുന്ന ഒരു പശ്ചിമഘട്ട തവള സ്പീഷ്യസ്സാണിത്.

## ആവാസവ്യവസ്ഥ
ഇവ പശ്ചിമഘട്ടത്തിലെ മലമ്പാതയോട് ചേർന്ന വനപ്രദേശങ്ങളിലും രണ്ടാം തരം കാടുകളുമടകങ്ങുന്ന ഒരു ചെറിയ പ്രദേശത്ത് (20  ചതുരശ്ര കിലോമീറ്റർ താഴെ) മാത്രമാണ് കാണപ്പെടുന്നത്. ഇവ ചായത്തോട്ടങ്ങൾക്ക് വളരെ അടുത്താണ് കാണപ്പെടുന്നതെങ്കിലും തോട്ടങ്ങൾക്കുള്ളിൽ കാണപ്പെടുന്നില്ല. ഇവയുടെ പ്രജനനം നേരിട്ടുള്ള വികസാനത്തിലൂടെയാണ്.  മുൻപ് വനമായിരുന്ന പ്രദേശത്തിന്റെ നാശമാണ് ഈ ജീവിയിനത്തിന്റെ സ്വാഭാവിക ആവാസവ്യവസ്ഥ നഷ്ടപ്പെടുന്നതിന് കാരണം.

## അവലംബം

## പുറത്തേക്കുള്ള കണ്ണികൾ
*

വർഗ്ഗം:പശ്ചിമഘട്ടതദ്ദേശവാസിയായ ജീവികൾ
വർഗ്ഗം:ഇന്ത്യയിലെ തവളകൾ
ഷിറിയ

കേരളത്തിലെ കാസർഗോഡ് ജില്ലയിലുള്ള ഒരു ഗ്രാമമാണ് **ഷിറിയ**. മഞ്ചേശ്വരം നിയോജകമണ്ഡലത്തിന്റെ കീഴിലാണ് ഈ ഗ്രാമം ഉൾപ്പെടുന്നത്. 

## ഗതാഗതം
ഷിറിയയിലെ റോഡ് മംഗലാപുരത്തേക്കുള്ള ദേശീയപാത 66 മായി ബന്ധപ്പെട്ടു കിടക്കുന്നു. മംഗലാപുരം - പാലക്കാട് ലൈനിൽ വരുന്ന മഞ്ചേശ്വരം ആണ് സമീപത്തുള്ള റയിൽവേ സ്റ്റേഷൻ. വിമാനത്താവളം മംഗലാപുരത്തുണ്ട്

## ഭാഷ
വൈവിധ്യമായ ഭാഷകൾ ഉപയോഗിക്കുന്ന പ്രദേശമാണ് ഷിറിയ. മലയാളം, കന്നട, തുളു, ബ്യാരി ഭാഷ, കൊങ്കണി എന്നീ ഭാഷകൾ സാധാരണയായി ഇവിടെയുള്ള ജനങ്ങൾ ഉപയോഗിക്കുന്നു.കുടിയേറ്റ തൊഴിലാളികൾ തമിഴും ഹിന്ദിയുമാണ് സംസാരിക്കുന്നത്.

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
പ്ലാനറ്റ് എർത്ത് II

2016 ൽ ബിബിസി നിർമിച്ച ഒരു നേച്ചർ ഡോക്യുമെന്ററി പരമ്പര ആണ് പ്ലാനറ്റ് എർത്ത് II (പ്ലാനറ്റ് എർത്ത് 2). 2006 ൽ സംപ്രേഷണം ചെയ്ത പ്ലാനറ്റ് എർത്ത് എന്ന പരമ്പരയുടെ തുടർച്ചയാണ് ഈ പരമ്പര. സർ ഡേവിഡ് ആറ്റൻബറോ ആണ് പരമ്പരയുടെ അവതരണവും ആഖ്യാനവും നിർവഹിച്ചിരിക്കുന്നത്. ഹാൻസ് സിമ്മെർ പശ്ചാത്തല സംഗീതം നൽകി. 

നവംബർ 6, 2016 ന് പരമ്പര ബിബിസി വൺ, ബിബിസി വൺ എച്ച്ഡി എന്നീ ചാനലുകളിലൂടെ യുകെയിൽ അവതരിപ്പിക്കപ്പെട്ടു. അൾട്രാ ഹൈ ഡിഫെനിഷനിൽ (4K) യിൽ നിർമ്മിക്കപ്പെട്ട ആദ്യ ബിബിസി ടെലിവിഷൻ പരമ്പരയാണ് പ്ലാനറ്റ് എർത്ത് II.

## നിർമ്മാണം
2013 ൽ പ്രഖ്യാപിക്കപ്പെട്ട പരമ്പരയുടെ പേര് വൺ പ്ലാനറ്റ് എന്നാണ് ആദ്യം നല്കിയിരുന്നതെങ്കിലും പിന്നീട് പ്ലാനറ്റ് എർത്ത് II എന്ന് തിരുത്തുകയായിരുന്നു. ആദ്യ പരമ്പരയുടെ ട്രെയിലറിൽ ഉപയോഗിച്ചിട്ടുള്ള സംഗീതം തന്നെയാണ് പുതിയ പരമ്പരയുടെ ട്രെയിലറിലും ഉപയോഗിച്ചിട്ടുള്ളത്. 

2006 ലെ ആദ്യ പരമ്പര ഹൈ ഡെഫിനിഷൻ സാങ്കേതികവിദ്യ ഉപയോഗിച്ച് ചിത്രീകരിച്ച ആദ്യ നേച്ചർ ഡോക്യൂമെന്ററികളിൽ ഒന്നാണ്. അൾട്രാ ഹൈ ഡെഫിനിഷൻ (4K), മികച്ച കാമറ സ്ഥിരത, വിദൂര ചിത്രീകരണം,ഡ്രോൺ ഉപയോഗിച്ചുള്ള ചിത്രീകരണം എന്നിങ്ങനെ പിൽകാലത്തുണ്ടായ സാങ്കേതികവിദ്യകളെല്ലാം പ്ലാനറ്റ് എർത്ത് II യിൽ പ്രയോജനപ്പെടുത്തിയിട്ടുണ്ട്. 

## എപ്പിസോഡുകൾ

## References

വർഗ്ഗം:ബി.ബി.സി ടെലിവിഷൻ ഡോക്യുമെന്ററികൾ
വർഗ്ഗം:ഡേവിഡ് ആറ്റൻബറോ
പള്ളിക്കര, കാസർഗോഡ്

**പള്ളിക്കര**, കാസർഗോഡ് ജില്ലയിലെ ഒരു ദേശീയ പ്രാധാന്യമുള്ള വിദേശസഞ്ചാരകേന്ദ്രമായ ബേക്കൽ കോട്ട സ്ഥിതിചെയ്യുന്ന കടലോര ഗ്രാമമാണ്. മണൽപ്രദേശമായ കടൽത്തീരത്ത് പുകയില കൃഷിചെയ്തുവരുന്നു. കേരളത്തിൽ പുകയില കൃഷിചെയ്യുന്ന അപൂർവ്വം പ്രദേശങ്ങളിലൊന്നാണ് പള്ളിക്കര. 

## സ്ഥാനം
### അതിരുകൾ

### ചരിത്രം
## ഗതാഗതം
### റയിൽവേ
പാലക്കാട്-മംഗലാപുരം റെയിൽപ്പാത ഇതുവഴി കടന്നുപോകുന്നു. അറബിക്കടലിനു വളരെയടുത്തായാണ്  റെയിൽപ്പാത നിർമ്മിച്ചിരിക്കുന്നത്. പ്രധാന വിനോദസഞ്ചാരകേന്ദ്രമായ ബേക്കൽ കോട്ട ഈ പാതയിലൂടെ കടന്നുപോകുന്നവർക്കു കാണാനാകും. 
പള്ളിക്കരയിൽ ഒരു ചെറു റയിൽവേ സ്റ്റേഷൻ ഉണ്ട്. ഇത് ബേക്കൽക്കോട്ടയിലേയ്ക്കു പോകുന്നവർക്ക് ഉപകാരപ്രദമാണ്. എങ്കിലും റോഡുവഴി ബേക്കലിൽ എത്തുന്നതാണുത്തമം. കോട്ടിക്കുളം എന്ന സ്ഥലത്തും ഒരു റെയിൽവേ സ്റ്റേഷൻ ഉണ്ട്. 
## പ്രധാന സ്ഥലങ്ങൾ
*ബേക്കൽ കോട്ട
*കാപ്പിൽ ബീച്ച്
*പട്ടത്താനം
*മലംകുന്ന്
*പാലക്കുന്ന്
*പള്ളം
*ആറാട്ടുകടവ്
*നാലാംവാതുക്കൽ
*ഹദ്ദാദ് നഗർ
*ബേക്കൽ ബീച്ച്
*തൃക്കണ്ണാട് ത്രയ്യമ്പകേശ്വര ക്ഷേത്രം
*മവ്വൽ കുഞ്ഞഹ്മദ് വലിയുല്ലാഹി മഖാം
*ചരൽകടവ് തഖ്‌വ മസ്ജിദ്
## പ്രധാന റോഡുകൾ
*ദേശീയപാത-17
*പൊടിപ്പള്ളം-പാലക്കുന്ന് റോഡ്
*തിരുവകോളി-മലംകുന്ന്
*പട്ടത്താനം-മുടിയാക്കൽ
*ഹദ്ദാദ് റോഡ്

## വിദ്യാഭ്യാസം
## ഭാഷകൾ
മലയാളം പ്രധാന ഭാഷയാണ്. 

കൂടാതെ മാതൃഭാഷയായി കന്നടയും തുളുവും ഉറുദുവും സംസാരിക്കുന്ന വിഭാഗങ്ങളും പള്ളിക്കരയിൽ കാണാം 
 
## ഭരണം
*നിയമസഭാ നിയോജകമണ്ഡലം: ഉദുമ
*ലോകസഭാ നിയോജകമണ്ഡലം: കാസറഗോഡ്

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ബ്രുണിയേസീ

സപുഷ്പികളിൽപ്പെടുന്ന ഒരു സസ്യകുടുംബമാണ് **ബ്രുണിയേസീ (Bruniaceae**).  ദക്ഷിണാഫ്രിക്കയിൽ വളരുന്ന ഒരു തരം കുറ്റിച്ചെടികളാണ് ഈ കുടുംബത്തിൽ ഉൾപ്പെടുന്നത്.

## ജീനസ്സുകൾ
ഈ സസ്യകുടുംബത്തിൽ 12 ജീനസ്സുകളിലായി ഏകദേശം 75 സ്പീഷിസുകളാണുള്ളത്.:
* *[[Audouinia]]* Brongn.
* *[[Berzelia]]* Brongn.
* *[[Brunia (plant)|Brunia]]* Lam.
* *[[Linconia (plant)|Linconia]]* L.
* *[[Lonchostoma]]* Wikstr.
* *[[Mniothamnea]]* (Oliv.) Nied.
* *[[Nebelia (plant)|Nebelia]]* Neck. ex Sweet
* *[[Pseudobaeckea]]* Nied.
* *[[Raspalia]]* Brongn.
* *[[Staavia]]* Dahl
* *[[Thamnea]]* Sol. ex Brongn.
* *[[Tittmannia]]* Brongn.

## അവലംബം

വർഗ്ഗം:ആസ്റ്റെറിഡ് കുടുംബങ്ങൾ
വർഗ്ഗം:സസ്യകുടുംബങ്ങൾ
മെതിയന്ത്രം

ഇത് ഒര‌ു കാർഷികോപകരണമാണ്. ചെടിയിൽ  (കതിരിൽ) നിന്നും ധാന്യം വേർതിരിക്കുവാനാണ് മെതിയന്ത്രം ഉപയോഗിക്കുന്നത്.ഇന്ധനോർജംവൈദ്യുതോർജം എന്നിവ    ഉപയോഗിച്ചാണ് മെതിയന്ത്രം പ്രവർത്തിപ്പിക്ക‌ുന്നത്.ഇതിന്റെ പ്രവർത്തനം വളരെ ചിലവ‌ു കുറഞ ഒന്നാണ്. നെൽകൃഷിയ‌ുടെ കാര്യക്ഷമത വർദ്ധിപ്പിക്ക‌ുവാൻ ഈ യന്ത്രം സഹായിക്ക‌ുന്നു. നെല്ല‌ു കൂടാതെ ഗോതമ്പ്, ചോളം, ബാർളി, സൊർഗ്ഗം തുടങ്ങിയ വിള‍‍‍‍കളിലും മെതിയന്ത്രം ഉപയോഗിക്ക‌ുന്നു.

മെതിയെന്ത്രങ്ങൾ  രണ്ടു തരം ,

1 .ബഹുവിള മെതിയന്ത്രം 

2 .നെല്ലു മെതിയന്ത്രം 

## '''നെല്ലു മെതിയന്ത്രം'''

## <small>സവിശേഷതകൾ</small>

കൊയ്ത കറ്റകൾ മെതിച്ചെടുക്കുക എന്നത് ചിലപ്പോഴെങ്കിലും കൊയ്‌ത്തിനേക്കാൾ ദുഷ്‌കരമാകാറുണ്ട്. പ്രത്യേകിച്ചു പ്രതികൂല കാലാവസ്ഥയിൽ പ്രാപ്‌തി കൂടിയ തരം മെതിയെന്ത്രങ്ങൾ ഈ സാഹചര്യത്തിൽ ഏറെ പ്രസക്തമാണ്. ആണിപ്പല്ലുകൾ പിടിപ്പിച്ച ത്രഷിങ് സിലിണ്ടർ ആണ് ഇതിന്റെ പ്രധാന ഭാഗം. കറ്റകൾ ഇടുന്നതിനുള്ള ഫീഡിങ്, പാറ്റുന്നതിനുള്ള ബോവറുകൾ, അരിപ്പകൾ തുടങ്ങിയവയാണ് പ്രധാന ഭാഗങ്ങൾ. യന്ത്രത്തിനുള്ളിലേക്ക്‌ ഇട്ടുകൊടുക്കുന്ന കറ്റകൾ സിലിണ്ടറിന്റെ ഒരറ്റത്തുനിന്നു മറ്റേ അറ്റം വരെ നീങ്ങുന്നതിനിടയിൽ സിലിണ്ടറിനും കോൺകെവിനുമിടയിൽ ഞെരുക്കപ്പെടുകയും അതോടൊപ്പം മൂന്നിലധികം പ്രാവശ്യം സിലിണ്ടറിനൊപ്പം കറക്കപ്പെടുകയും ചെയ്യും . ധാന്യം പൂർണ്ണമായും വേർതിരിക്കപ്പെട്ട വൈയ്‌ക്കോൽ പുറത്തേക്കും ബോവറുകളുടെ സഹായത്തോടെ വൃത്തിയാക്കപ്പെട്ട ധാന്യം സംഭരണസ്ഥലത്തേക്കും വീഴുന്നു .

## '''സാങ്കേതിക വിശദാംശങ്ങൾ'''

* നീളം (മി .മീ )                                           : 3050 
* വീതി (മി .മീ )                                            : 2030
* ഉയരം (മി .മീ )                                          : 1960 
* ഫീഡിങ് ട്രേയുടെ നീളം (മി .മീ )                    :905 
* സിലിണ്ടർ തരം                                         :സ്പയിക്ക് ടൂത്ത്‌
* സിലിണ്ടർ വ്യാസം   ( മി .മീ ))                     :770       
* സിലിണ്ടർ നീളം    ( മി .മീ ))                        :1500 
* കോൺകേവ് നീളം  ( മി .മീ )                       :840 
* കോൺകേവ്  വീതി ( മി .മീ )                       :570 

## '''''കേരളത്തിൽ കാർഷിക യന്ത്രങ്ങളുടെ നിർമ്മാതാക്കൾ'''''

1 . കേരള അഗ്രോ ഇൻഡസ്ട്രീസ് കോർപറേഷൻ 

2 . കുമാർ ഇൻഡസ്ട്രീസ്

3 . കേരള അഗ്രോ മെഷിനറി കോർപറേഷൻ 

4 . റെയിഡ്‌കോ കേരള ലിമിറ്റഡ്

## അവലംബം

വർഗ്ഗം:കാർഷികോപകരണങ്ങൾ
മകൻ എന്റെ മകൻ

1985ൽ പുറത്തിറങ്ങിയ മലയാള ചലച്ചിത്രമാണ് ***മകൻ എന്റെ മകൻ***. ജെ. ശശികുമാർ സംവിധാനം ചെയ്ത ഈ ചിത്രം എം.ഡി. രത്മമ്മയുടെ കഥയ്ക്ക് സലിം ചേർത്തല സംഭാഷണം എഴുതി ജോയ് തോമസ് നിർമ്മിച്ചതാണ്. മമ്മുട്ടി, രാധിക, ബഹദൂർ, സുകുമാരി തുടങ്ങിയവർ അഭിനയിച്ചിരിക്കുന്നു. പൂവച്ചൽ ഖാദർരചിച്ച് വരികൾക്ക് ജോൺസൺസംഗീതം നൽകിയിരിക്കുന്നു. 

## അഭിനേതാക്കൾ
*മമ്മുട്ടി- പ്രകാശൻ
*രാധിക -സുജാത
*ബഹദൂർ -ശങ്കരൻ നായർ
*സുകുമാരി -സരസ്വതി
*മാള അരവിന്ദൻ വാസുദേവൻ
*കവിയൂർ പൊന്നമ്മ -പാറുവമ്മ
*ചിത്ര
*ടി.ജി. രവി -മാധവൻ നായർ
*കൊച്ചിൻ ഹനീഫ -ഡോക്റ്റർ
*മാസ്റ്റർ പ്രശോഭ്- പ്രിയദർശനൻ
*പ്രതാപചന്ദ്രൻ -ജഡ്ജ്
*വി.ഡി. രാജപ്പൻ -ദാസപ്പൻ

## ഗാനങ്ങൾ
പൂവച്ചൽ ഖാദർരചിച്ച് വരികൾക്ക് ജോൺസൺസംഗീതം നൽകിയിരിക്കുന്നു.. 
 
## അവലംബം
 

## പുറംകണ്ണികൾ
* 
* ചിത്രം കാണുവാൻ, മകൻ എന്റെ മകൻ(1985)''

വർഗ്ഗം:1985-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം: മമ്മൂട്ടി അഭിനയിച്ച ചലച്ചിത്രങ്ങൾ
വർഗ്ഗം:എൻ എ താര ഛായാഗ്രഹണം ചെയ്ത ചലച്ചിത്രങ്ങൾ
ലാസ് ജനങ്ങൾ

കാർട്‌വേലിയൻ ഭാഷകൾ സംസാരിക്കുന്ന ഒരു വംശീയ ജനവിഭാഗമാണ് **ലാസ് ജനങ്ങൾ**. തുർക്കിയുടെ ജോർജിയയുടെയും സമീപത്ത് കരിങ്കടൽ തീരത്താണ് ഈ ജനവിഭാഗം അധികമായും വസിക്കുന്നത്. 45,000 മുതൽ 1.6 ദശലക്ഷം വരെയാണ് ഇവരുടെ ജനസംഖ്യ കണക്കാക്കുന്നത്. തുർക്കിയുടെ വടക്കുകിഴക്കൻ ഭാഗത്താണ് ലാസ് ജനങ്ങൾ കൂടുതലായി താമസിക്കുന്നത്.
ലാസ് ഭാഷയാണ് ഇവർ സംസാരിക്കുന്നത്. കാർട്‌വേലിയൻ ഭാഷ കുടുംബത്തിൽ ഉൾപ്പെട്ട ഭാഷയാണ് ലാസ്.  വംശനാശ ഭീഷണി നേരിട്ടുകൊണ്ടിരിക്കുന്ന ഭാഷകളുടെ ഗണത്തിലാണ് യുനെസ്‌കോ ലാസ് ഭാഷയെ ഉൾപ്പെടുത്തിയിരിക്കുന്നത്. 2001ലെ സെൻസസ് പ്രകാരം 130,000 മുതൽ 150,000 വരെ ജനങ്ങൾ ഈ ഭാഷ സംസാരിക്കുന്നുണ്ടെന്നാണ് കണക്ക്.

## അവലംബം

വർഗ്ഗം:ജനവിഭാഗങ്ങൾ
ആ നേരം അല്പദൂരം

ശ്രീ മുരുകാലയ ഫിലിംസിന്റെ ബാനറിൽ ഇ. കെ ത്യാഗരാജൻ നിർമ്മിച്ച്  തമ്പി കണ്ണന്താനം കഥ, തിരക്കഥ, സംഭാഷണം എന്നിവ എഴുതി സംവിധാനം ചെയ്ത് 1985ൽ പുറത്തിറങ്ങിയ ചിത്രമാണ് ***ആ നേരം അല്പദൂരം*** (English: Aa Neram Alppa Dooram).  ഈ ചിത്രത്തിൽ  മമ്മുട്ടി, ജോസ് പ്രകാശ്, മണവാളൻ ജോസഫ്, സിദ്ദീഖ് തുടങ്ങിയവർ പ്രധാന കഥാപാത്രങ്ങളെ അവതരിപ്പിച്ചു. ഈ ചിത്രത്തിലെ പൂവച്ചൽ ഖാദരിന്റെവരികൾക്ക് ജോൺസൺ സംഗീതം നൽകിയിരിക്കുന്നു..

## അണിയറപ്രവർത്തകർ
*നിർമ്മാണം - ഇ.കെ. ത്യാഗരാജൻ
*കഥ, തിരക്കഥ, സംവിധാനം - തമ്പി കണ്ണന്താനം
*സംഭാഷണം - കമൽ
*ഗാനരചന - പൂവച്ചൽ ഖാദർ
*സംഗീതം - ജോൺസൻ
*പിന്നണിഗായകർ - കെ.എസ്. ചിത്ര
*ചിത്രസംയോജനം - കെ. ശങ്കുണ്ണി
*ഛായഗ്രഹണം - ബാബുലാൽ
*സ്റ്റണ്ട് - ത്യാഗരാജൻ

## അഭിനേതാക്കൾ

*മമ്മുട്ടി -ജേംസ് കുട്ടി
*ജോസ് പ്രകാശ് -മുതലാളിi
*മണവാളൻ ജോസഫ്
*സിദ്ദീഖ് -അലക്സ്
*ലിസി -വത്സല
*ഉണ്ണിമേരി -റാണി
*ലാലു അലക്സ് -ദിനേശ് വർമ്മ
*എം.ജി. സോമൻ -സുധാകരൻ
*സീമ -അമ്മിണിക്കുട്ടി
*ശ്രീരേഖ
*കൊല്ലം ജി.കെ. പിള്ള
*ഡിസ്കോ ശാന്തി -ആട്ടക്കാരി

## ഗാനങ്ങൾ
ഈ ചിത്രത്തിൽ പൂവച്ചൽ ഖാദരിന്റെവരികൾക്ക് ജോൺസൺ സംഗീതം നൽകിയിരിക്കുന്നു.  

## അവലംബം

## പുറത്തേക്കുള്ള കണ്ണികൾ
* ചിത്രം കാണുവാൻ, ആ നേരം അല്പ ദൂരം(1985)''
* 

വർഗ്ഗം:1985-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം: മമ്മൂട്ടി അഭിനയിച്ച ചലച്ചിത്രങ്ങൾ
വർഗ്ഗം:തമ്പി കണ്ണന്താനം സംവിധാനം ചെയ്ത ചലച്ചിത്രങ്ങൾ‎
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
അദ്ധ്യായം ഒന്നു മുതൽ

ജോൺപോളിന്റെ രചനയിൽ സത്യൻ അന്തിക്കാട് സംവിധാനം ചെയ്ത് 1985ൽ പുറത്തിറങ്ങിയ സിനിമയാണ് ***അധ്യായം ഒന്നു മുതൽ*** . ഈ ചലച്ചിത്രത്തിൽ മാധവി, മോഹൻ ലാൽ, എം.ജി. സോമൻ, ബാലൻ കെ നായർ, കവിയൂർ പൊന്നമ്മ വേണു നാഗവള്ളി ,ബഹദൂർ.തുടങ്ങിയവർ അഭിനയിച്ചിരിക്കുന്നു. എം ഡി രാജേന്ദ്രന്റെ വരികൾക്ക് ജെറി അമൽദേവ്‍‍ സംഗീതം നൽകിയിരിക്കുന്നു. 

## Plot
ഒരു തറവാട്ടിൽ അംഗമായ സീത തന്റെ അപ്പച്ചിയുടെ മകനായ വിഷ്ണുമുമായി സ്നേഹത്തിലാണ്. പക്ഷേ അവളുടെ അച്ഛൻ കേശവക്കുറുപ്പ് താഴ്നജാതിയിലെ വിവാഹത്തിനു സമ്മതിക്കുന്നില്ല. അവളുടെ ഇഷ്ടത്തിനു വിരുദ്ധമായി ബാങ്ക് ജീവനക്കാരനുമായി വിവാഹിതയാകുന്നു.  അവൾ ഒരുവിധം പൊരുത്തപ്പെട്ടുവരുമ്പോഴെക്കും അയാൾ ഒരു വഴിയപകടത്തിൽ മരണപ്പെടുന്നു. പിന്നീട അച്ഛൻ നാരായണൻ എന്ന രണ്ട് മക്കളുള്ള വിഭാര്യനുമായി വിവാഹം ഉറപ്പിക്കുന്നു. അവൾ ഒരുവിധം അയാളുടെ മക്കളുമായി കഴിയുന്നു. ഹൃദ്രോഗിയായ അയാൾ മരിക്കുന്നു. നാരായണന്റെ സഹോദരിയുടെ ശല്യം സഹിക്കാതെ അവൾ വീടു വിടുന്നു. അവൾ വിഷ്ണുവിനെ വിവാഹം കഴിക്കുന്നു.

## അഭിനേതാക്കൾ
* മാധവി -സീത
* മോഹൻ ലാൽ- വിഷ്ണു തോമസ്, സീതയുടെ മച്ചുനൻ
* എം.ജി. സോമൻ - നാരായണൻ, സീതയുടെ രണ്ടാം ഭർത്താവ്
* ബാലൻ കെ നായർ -കേശവ്ക്കുറുപ്പ് സീതയുടെ അച്ഛൻ
* കവിയൂർ പൊന്നമ്മ -ലക്ഷ്മി- വിഷ്ണുവിന്റെ അമ്മ
* വേണു നാഗവള്ളി -രമേശൻ നായർ സീതയുടെ ആദ്യ ഭർത്താവ്
* ബഹദൂർ -മാഷ്
* ജോണി -ശ്രീധരൻ കുട്ടി
* സുകുമാരി -കാർത്ത്യായനിയമ്മ
* ശുഭ
* അടൂർ ഭവാനി-നാണിയമ്മ, പണിക്കാരി
* മാസ്റ്റർ പ്രശോഭ് - രവി (ശ്രീക്കുട്ടൻ) നാരായണന്റെ മകൻ
* രോഹിണി -രമ

## Soundtrack
എം ഡി രാജേന്ദ്രന്റെ വരികൾക്ക് ജെറി അമൽദേവ് സംഗീതം നൽകിയിരിക്കുന്നു

## References

## External links
* ചിത്രം കാണുവാൻ, ആ നേരം അല്പ ദൂരം(1985)''
* 
* ''Adhyayam Onnu Muthal'' at the Malayalam Movie Database

വർഗ്ഗം:1985-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
ഡേവിഡ് ഗട്ട

ഒരു ഫ്രഞ്ച് ഡിജെയും സംഗീത സംവിധായകനും ഗാന രചയിതാവുമാണ് **ഡേവിഡ് ഗട്ട** (; ജനനം നവംബർ 7 1967).ഇലക്ട്രോണിക് ഡാൻസ് മ്യൂസിക്കിലേക്ക് (EDM) കടന്ന ആദ്യ ഡിജെമാരിൽ ഒരാളായ ഡേവിഡ് *ഗ്രാന്റ് ഫാദർ ഓഫ് ഇഡിഎം* എന്നാണറിയപ്പെടുന്നത്.

ലോകമെമ്പാടുമായി 3.9 കോടി ആൽബങ്ങൾ വിറ്റഴിച്ചിട്ടുള്ള ഡേവിഡിനെ 2011-ൽ ഡിജെ മാഗസിൽ ടോപ് 100 ഡിജെമാരിൽ ഒന്നാമനായി തിരഞ്ഞെടുത്തിട്ടുണ്ട്...

## അവലംബം

വർഗ്ഗം:1967-ൽ ജനിച്ചവർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
എടിഎം കാർഡ്

ഒരു ധനകാര്യ സ്ഥാപനം പുറത്തിറക്കുന്ന,എ.ടി.എമ്മിൽ(automated teller machine) നിന്ന് പണം പിൻവലിക്കാനുള്ള കാർഡ് ആണ് **എടിഎംകാർഡ്**. അതുവഴി പണം നിക്ഷേപിക്കാനും പിൻവലിക്കാനും അക്കൗണ്ടിനെ പറ്റിയുള്ള വിവരങ്ങൾ അറിയാനും പറ്റും. ഈ കാർഡിനെ ബാങ്ക് കാർഡ്, എംഎസി(money access card),ക്ലയന്റ് കാർഡ്, കീ കാർഡ്, ക്യാഷ് കാർഡ് എന്നൊക്കെ പറയാറുണ്ട്. മിക്കവാറും കിഴിവ്കാർഡുകളും(Debit card) വായ്പ കാർഡുകളും (credit card) എടിഎം കാർഡുകളായി ഉപയോഗിക്കാം. എടിഎം കാർഡുമാത്രമായും വരുന്നുണ്ട്.

വായ്പ കാർഡുപയോഗിച്ച് പണം പിൻവലിച്ചാൽ അത് വ്യാപാര വിനിമയത്തിൽ നിന്ന് വേറെയായാണ് കണക്കാക്കുക, സാധാരണയായി ഇതിന് പിൻവലിച്ച തിയതി മുതൽ പലിശ ഈടാക്കാറുണ്ട്. സ്ഥാപനത്തിന്റെ എടിഎമ്മിൽ മറ്റു സ്ഥാപനങ്ങളുടെ എടിഎം കാർഡുകൾ ഉപയോഗിക്കാൻ അനുമതിയുണ്ട്.
വ്യാപാര സ്ഥാപനങ്ങളിൽ ഉപയോഗിക്കുന്ന പണം പിൻവലിക്കാൻ പറ്റാത്ത മിനി എടിഎമ്മുകളിലും ഇത്തരം കാർഡ് ഉപയോഗിക്കാവുന്നതാണ്.  ഇത്തരം ടെർമിനലുകൾ വ്യാപാരസ്ഥലത്തെ ഇടപാടിന് ധന വിനിമയത്തിന് ഉപയോഗിക്കുന്നു. ref>"Cashless Scrip ATM Terminals"

ലണ്ടനിലെ ബാർക്ലെയ്സ് ആണ് 1967ൽ ആദ്യമായി എടിഎംകാർഡ് ഉപയോഗിച്ചത്.

## ദുരുപയോഗം
കാന്തിക നാടയുള്ള കാർഡുകളുടെ വ്യാജ പകർപ്പ്കൾ ധാരാളമായതോടെ യൂറോപ്യൻ പേയ്മെന്റ് കൗൺസിൽ, 2003ൽ കാർഡ് ഫ്രോഡ് പ്രിവെൻഷൻ കൗൺസിൽ രൂപീകരിച്ചു. അവർ എല്ലാ എടിഎം കാർഡുകളും ചിപ്പും വ്യക്തിഗത തിരിച്ചറിയൽ നമ്പർ (PIN) ഉൾപ്പെടുത്തിയ സംവിധാനത്തിലേക്ക് 2010ഓടെ മാറാൻ പ്രതിജ്ഞാബദ്ധരായി.  കാർഡുകൾക്കുള്ള SEPA മാസ്ട്രൊ കിഴിക്കൽ കാർഡുകളിൽ(Maestro debit card)നിന്നും കാന്തിക നാടകൾ മുഴുവനായി മാറ്റി.

## അവലംബം

വർഗ്ഗം:ബാങ്കിങ്ങ്